
CE ESTE FOLKLORUL 


In amurgul senin al -unei zile de vară, pe malul 
unui lac, sub ramurile parfumate ale unui teiu 
care-şi lăcrămează petalele, un om cu o vastă cul- 
tură enciclopedică, un savant înarmat cu toată 
ştiinţa veacului, contemplează natura, 

Tot ce vede în juru-i: apa albăstrie cu frunzele 
nufărului în floare ; dealurile din zarea depărtată, 
după care scapătă soarele „ca o vatră de jăratec“; 
păsărelele care-și grăbesc sborul spre cuiburi ; apoi 
bolta cerului azurat, pe care, încetul cu încetul, se 
ivesc stelele, ca niște copii sfioși, pe cari luna, la 
celălalt capăt al orizontului, vrea să-i mistuiască în 
lumina ei, — tot ce vede omul acesta, în jurul lui, 
îi suggerează gânduri care-i descopăr tainele lumei. 

Savantul acesta, pentru care nimic nui învăluit 
în giulgiul misterului, asistă, ca un împărat la o 
mare serbare, la defilarea, pe dinaintea minţii lui, 
a tuturor cunoștințelor acumulate, în curgerea a- 
tâtor veacuri de muncă neinteresată şi nerentabilă, 

Ca într'un film de cinematograf, pe care numai 
el știe să-I vadă, i se perindează miliardele de veacuri 
în care s'a înfiripat Universul, pe o sfărmătură a 

căruia ne frământăm noi, oamenii, cu toate pate- 
mile şi nimicniciile vieţii noastre. 

El ştie totul. Ştie cum s'au făcut pământul, şi 
soarele, și luna, şi stelele, El ştie rostul tuturor 
vietăţilor de pe pământ şi ale celor din văzduh, 
şi al tuturor vietăţilor pe care ochiul nostru nu le 
poate prinde. El ştie rostul petelor din soare și 
cunoaşte, pe de rost, numele tuturor munţilor din 
lună. 

Știnţa nu are nimic de ascuns pentru el: „Uni- 
versul fără margeni e în degetul lui mic,. 

In fiinţa savantului acestuia s'ar putea simboliza 
„Știința“, pe care el a smuls-o din mii şi mii de 
volume, pe care numai el ştie să le deslege, și 
rostul cărora poate să-l priceapă numai el. 

Tot ce știe omul acesta, nu am greși dacă am 
spune că este o ştiinţă „oficială“, Este oficială, pen- 
trucă e consemnată în manualele școlare. 

Datele ştiinţei oficiale nu pot să fie contrazise, 
măcar că un adevăr de astăzi a fost ieri o nerozie, 
şi ar putea să fie o utopie, o vechitură, mâne. 
Nestabilitatea multora dintre teoriile științifice este 
inerentă. Cine ştie câte dintre legile pe care astăzi 
le credem eterne, nu vor fi cândva răsturnate de 
cătră un savant care sar ivi, 

Știința aceasta, pe care ni ingăduim să o numim 
oficială, este creațiunea unor anumiţi indivizi, unor 
personalități marcante, cu care se mândresc anu- 
mite popoare și în timpuri anumite ; ştiinţa aceasta 
nu are nimic comun cu mulţimea: este o operă 
individuală, nu una colectivă. De aici diversitatea 

unora dintre teoriile ştiinţifice despre acelaşi obiect, 
și variabilitatea lor în timp. 

La câţiva paşi mai departe de savantul acesta, pri- 
veşte acelaşi peisaj un om, răzimat pe un băț încre- 
stat de mâna lui, un om despre care, comparat cu sa- 
vantul de alături, am fi în drept să esclamăm: „Câtă 
depărtare, Doamne, dela vierme pân’ la astru !“ 

E un sătean, unul dintre cei mulţi care dăinuiesc 

încă ‚în țara noastră; un om în vârstă, care nu 
-ştie carte, nu a umblat prin lume —. va fi fost 
şi el, doară, de două ori la moară şi odată la 
târg — ; un om a căruia judecată nu este în- 
fluenţată de civilizaţia, de cultura orașelor. 

Omul acesta are şi el multe cunoştinți despre ale 
lumei, care se perândă în mintea lui, simultan cu 
meditaţiile savantului : gândesc amândoi, în acelaşi 
timp, despre acelaşi lucru. 

Dar câtă deosebire între gândurile amândurora! 

Săteanul nostru ştie şi el cum s'a format lumea, 
dintr'un ou cosmic; ştie că, plutind pe apele 
nemărginite, Dumnezeu şi Dracul, acesta din urmă 
s'a scufundat în fundul mării, şi din mâlul ce i-a 
rămas sub unghii, s'a făcut pământul. Ştie că din lut a 
creat Dumnezeu pe Adam, şi din coasta lui pe 
Eva, prima femeie. Despre peştii din ape, despre 
paserile din văzduh, despre fiarele din pădure şi 
despre animalele din curtea lui, despre tot ce-i în 
jurul casei lui, el știe lucruri extraordinare : de 
cine, cum şi pentru ce au fost create fiecare. In 
lună, când se uită, el vede imaginea lui Cains 
omorând pe fratele său Abel; luna, care alunecă 

a lene pe bolta cerului, pentru el nu este un corp 
rece și nesimţitor—este o ființă vie, ca și soarele 
şi stelele, având patimile lor. O stea care cade 
este sufletul unui om care moare în clipa aceea, 
Sfântul Soare se supără dacă o gospodină, când 
își mătură casa, îi aruncă în faţă gunoiul. Când 
oamenii devin prea păcătoşi, se întristează şi soarele, 
se tulbură şi se întunecă, precum tot din pricina 
răutății oamenilor, pământul se clatină. 

Tot, dar absolut tot ce există pe lume, are 
explicare pentru el, și raţiunea de a fi. 

Boala, ori cum s'ar manifesta, este lucrarea dia- 
volului, pe care, dacă l-ai alungat din cele „99 de 
închieturele“ câte are trupul omului, în care se poate 
ascunde, bolnavul se vindecă. Pe diavol știu să-l 
alunge babele, prin descântece, și tot ele pot să-ţi 
dea sfaturi ca să fii pus la adăpost de influența 
lui: când bei apă 'din cofă, să sufli asupra ei, ca 
să nu-l înghiți. Şi câte, câte altele! 

Omul acesta e foarte superstițios. Fiecare act al 
vieţii lui este legai de o superstiție. 

Omul acesta are datinele și obiceiurile lui, păs- 
trate din străbuni, şi dela care nu se abate; el e 
„păstrător de legi și datini“, Nașterea, copilăria, 
juneţa, bărbăţia şi bătrâneţa lui se petrec la fel, 
cum le au petrecut și străbuni lui, care nici ei nu 
Sau ținut de moda epocei, ca lumea din orașe, ce 
se ține până și de moda zilei, și de care săteanul 
se deosebește în mod fundamental, în toate mani- 
festările vieţii lui : sânt două popoare cu două 
civilizații distincte, dacă nu și diametral opuse. 

Omul acesta își contruieşte casa după nişte 
regule de arhitectură ale lui, care corespund la 
toate cerinţile climei în care trăiește ; viaţa lui 
de gospodar se împacă anevoie cu inovațiile cele 
mai raționale şi mai necesare ale timpului. numai 
din pricina că în toate manifestările vieţi lui, el se 
conduce de lozinca: „aşa am apucat dela părinţi”. 

Omul acesta are o viaţă afectivă intensă, cu 
toată aparenţa de nepăsare, de indiferență pe 
care i-am putea-o bănui. El are nevoi sufletești 
pe care şi le satisface cu propriile lui mijloace, 
El are cântecele lui, și de jale şi de veselie; are 
danţurile lui speciale, şi o comoară nesfârșită de 
strigăte în joc, parte integrantă din danţuri. 

Arta o cultivă omul acesta. Casa și portul lui 
sânt împodobite cu lucruri pe care le invidiază 
orăşenii, şi dacă nu pot sau mau vreme să le 
imiteze, măcar le colecționează — un sport. Scor. 
țurile, ţesăturile, sculpturile lui în lemn, olăria, 
ornamentația ouălor de Paști, şi câte alte obiecte 
nu formează tezaurul artei populare. 

De o viață intelectuală omul acesta nu-i străin. 
Imensul material întitulat „Literatură populară“, 
este creațiunea lui; cântecele de leagăn, jocurile 
copilărești, doinele, cimiliturile, oraţiile de nuntă, 
baladele, bocetele, poveştile, legendele, tradițiile 
istorice, atâtea isvoare de frumuseţe artistice, scân- 
teeri ale unei inteligenţi care trece de limita omului 
comun. 

Omul acesta păstrează, ascunsă în mintea lui, 
aşa de multe cunoştinţi, moştenite din străbuni, o 

comoară pe care o transmite la acei cu cari-şi duce 
traiul impreună, şi o lasă moştenire generaţiilor 
viitoare. 

Spre deosebire de ştiinţa savantului, ştiinţa să= 
teanului acestuia nui variabilă. Ceeace crede el 
astăzi despre creaţiunea lumii, de pildă, au crezut 
părinţii lui, au crezut moşii şi răstrămoşi lui, cu 
mii şi mii de ani în urmă. 

Cunoștinţele acestea ale săteanului, chiar dacă 
la începutul omenirei au izvorit din mintea unui 
individ determinat, nu pot să fie considerate crea- 
țiunea unei personalităţi, ca ştiinţa pe care o numim 
oficială; ele sânt operă anonimă şi patrimoniul unei 
colectivități. Colectivitatea aceasta, pentru unele 
credinţe, are proporţia unui sat: pentru altele 
proporţia unui grup de sate. a unei provincii, a 
unei ţări, a unui grup de ţări, a unui continent, 
şi sânt credinţe comune omenirei întregi, a ome- 
nirei de astăzi şi a aceleia despre care ni s'au 
păstrat cele mai vechi amintiri, precum ar fi cre- 
dinţa despre existența celor două genii care-şi 
dispută stăpânirea lumei : geniul L.uminei şi al In- 
tunericului, al Binelui și al Răului, genii personi- 
ficate la popoarele ortodoxe prin ceeace noi numim 
Dumnezeu şi Dracul. 

Toată ştiinţa aceasta despre ale lumei, tot acest 
patrimoniu colectiv, moştenit din gură în gură, din 
generaţie în generaţie, nealterat de influenţa civi- 
lizaţiei şi a culturei cărturărești, este ceeace 
constitue un material de studii și o ştiinţă care 
se numeşte Folklor. 

ISTORICUL 


Cuvântul „folklor“ este o creaţiune relativ nouă. 

Pentru prima oară cuvântul „folk-lore“ apare în 
numărul dela 22 August 1846 al revistei Athe- 
naeum din Londra. Arheologul William J Thoms, 
într’o scrisoare semnată cu pseudonimul „Ambrose 
Merton“, propune ca acest cuvânt să fie întrebuin- 
tat pentru a exprima ceeace, în limba ingleză, era 
cunoscut sub numele de „antichităţi populare“ 
(Popular antiquities), sau „literatură populară“ — 
deși este mai mult o ştiinţă decât literatură. 

Cuvântul este un nume compus din două cuvinte 
saxone: folk, care însemnează „popor“, și lore 
— „ştiinţă“, adică : Ze Lore of the people — ştiinţa 
poporului 2). 

Cuvântul a fost adoptat îndată de savanții scan- 
dinavi, apoi de savanții finlandezi, ruşi, etc.; sa- 
vanţii de limbă latină l-au adoptat mai cu greu. In 
Spania şi în Portugalia, unde mai târziu sau în- 


1. Amănunte din: Paul Sébillot, Le Folk-Lore. Paris, li- 
brairie Octave Doin, 1913; Arnold van Gennep, le Fol- 
klore, Paris, librairie Stock, 

treprins studii științifice asupra datinelor popu- 
lare, și unde nu se impusese un alt termen prea- 
labil, adoptarea cuvântului inglizesc nu a întâm- 
pinat dificultăţi, cu atât mai mult că relaţiunile 
ştiinţifice între Spanioli sau Portughezi și Inglezi, 
au fost strânse, mai mult chiar de cum erau cu 
Francezii, popor vecin, ai cărui savanți, ca și cei 
Italieni, mențineau expresiunea „tradiție populară“, 
în consideraţie că cercetările lor, în acest domeniu, 
aveau o vechime impunătoare, erau numeroase și 
prezentau importanță, din punctul de vedere al 
calității savanților şi al publicaţiunilor lor. In Spa- 
nia, revista „El Folk-Lore andaluz“ apare în 1882, 
urmată de alte publicaţii, în care se păstrează ter- 
menul folklor. „El Folk-Lore español“ figurează în 
fruntea unei publicaţii: „Biblioteca de las tradi- 
ciones espafiolas“ încă din 1883, 

Pe când în Anglia funcţiona de mulţi ani o 
„Folk-Lore Society“, în Franţa se înființa o „So- 
ciété des /raditions populaires“ şi Paul Sébillot, 
împreună cu H. Gaidoz, fundară în 1887, revista 
„Mélusine“, pe care o  intitulară: „Recueil de 
Mythologie, /itterature populaire, traditions et 
usages“, ocolind, în mod ostentativ, expresiunea 
folklor, după cum făcii şi Paul Sébillot când, în 
1885, fundă „Revue des /raditions populaires“, 
care a continuat, sub această numire, până la sfârşit, 
în 1916. 

O altă revistă de folklor, din Paris, se numea 
„la Tradition“ şi în zilele noastre funcţionează, 
tot în Paris, o „Société française d'Ethnographie“, 

care scoate un buletin întitulat : „Revue d'Ethno- 
graphie et des traditions populaires“, deşi publică 
şi un material de folklor pur. 

Abia în 1929 apare, la Paris, o „Revue de Fol- 
klore francais“. 

Una dintre cele mai interesante colecţii de fol- 
klor din toată lumea, editată de librăria Maison- 
neuve din Paris, e intitulată „les /i//eratures po- 
pulaires de toutes les nations“, cu subtitlul : „£ra- 
ditions, légendes, contes, chansons, proverbes, 
devinettes, superstitions“. Dar pe când unii autori 
ai volumelor care compun această celebră colec- 
ție, mențin titlurile de „coutumes populaires“, și 
altele identice, alți autori ai aceleiaşi colecții în- 
trebuințează, în lucrările lor, cuvântul folklor. 

Aşa, volumul XV, lucrarea lui I. Vinson, tipărită 
în 1883, este „le Folk-Lore du pays basque“; în 
1888, vol. XXVII al lui C. Baissac, este „le Folk- 
Lore de Pile Maurice“, precum vol. XIX, tipărit 
tot în 1888, se intitulează: „le Folk-Lore des 
Hautes Vosges“, de L. F. Sauvé; vol. XXXI, din 
1894, al d-lor Georgiakis şi Léon Pineau este „le 
Folk-Lore de Lesbos"; vol, XXXIII-XXXIV al d-lui 
A. Orain este „le Folk-Lore de VIlle-et-Vilaine“. 
Insuși Paul Sébillot își întitulează „Le Folk-Lore 
des pêcheurs“, vol. XLIII din această colecție, apă- 
rut în 1901; „Le Folk-Lore de la Beauce et du 
Perche“, sânt vol. XLV-XLVI ale d-lui F. Chapi- 
seau, tipărite în 1903. Volumele H și III din seria 
nouă a acestei colecții, sânt „Le Folk-Lore du 
Dauphiné“, lucrarea savantului Arnold van Gennep. 

S'au făcut în Franţa încercări de a se înlocui 
denumirea „tradiții populare“, sau „literatură po- 
Pulară“, prin altele, care să corespundă mai exact 
Noțiunei folklor, S'a încercat numirea de „Démo- 
psychologie“, apoi acea de „Anthropopsychologie“, 
şi chiar acea de „Mythographie“, dar s'a renunțat 
la ele. In 1877, Gaston Paris, la o întrunire „des 
dîners de Ma Mere P'Oye“, care trebuia să se nu- 
mească „Dîner du Folk-Lore francais“, propuse 
termenul „oui-dire“, care se găsește în Rabelais, 
pentru a înlătura termenul folklor. Asupra acestei 


denumiri nu a mai insistat el însuşi, dându-și samă 
că dacă ar fi bun cuvântul ca substantiv, ar fi o 


barbarie întrebuințarea expresiunilor „ouidiristes“ 
în loc de „folkloristes“, sau „ouidiristiser“ în loc 
de „folkloriser“, după cum aceleași neajunsuri 
prezenta o altă denumire care se propunea, acea 
de „Gai savoir“, 

Alţi doi folklorişti, Carnoy şi de Beaurepaire. 
Froment, au încercat să întroducă termenul „tra: 
ditionnisme“, cu adiectivul „traditionniste“, ceea 
ce a provocat vii discuții. 

Tradiție, tradiționism şi tradiționist sânt cuvinte 
susceptibile de un sens politic; ar putea să în- 
semneze nu numai studiul moravurilor și al obi- 
ceiurilor tradiţionale, dar o atitudine mintală şi po- 
litică, prin care se opune tradiția, sau cutare tra- 
diție particulară, privind inovațiile ca un contrar 
al tradiţiei. Și pentrucă tradiţia se măreşte întruna, 
pentrucă anii trec, pe când inovațiile se opun veş- 
nic tradiţiei, prin faptul chiar că inovațiile sânt 


www.digibuc.ro 


13 


ceva nou, riscul unei confuzii era neplăcut acelora 
cari doriau să studieze faptele populare în afară 
de orice sistem politic. Se poate vedea un feno- 
men de acelaș gen cu privire la regionalism, care 
se apropie de folklor pe multe părţi, dar cuprinde 
şi studiul altor elemente ale vieţii populare, ca 
elementele economic, demografic, urbanist, etc. 
(Arnold van Gennep, op. cit., p. 9). 

Specialiştii francezi recunoșteau multele avan- 
taje pe care le prezenta termenul folklor, prin scur- 
timea, prin sonoritatea şi elasticitatea semnificației 
lui. Din el se puteau creâ substantivul şi adiec- 
tivul „folkloriste“, adverbul „folkloriquement“ și 
termenul „folklorisme“ ; de asemenea verbul „fol- 
kloriser“, cu toate formele lui, 

In 1885 contele de Puymaigre tipări un volum 
întitulat „Folk-Lore“, și expunea, în modul urmă- 
tor, raţiunea de a întrebuința acest termen: „Folk- 
Lore cuprinde în aceste opt litere poeziile popu- 
lare, tradițiunile, basmele, legendele, credinţile, su. 
perstiţiile, obiceiurile, cimiliturile, proverbele, în 
fine tot ceeace are legătură cu naţiunile, cu tre- 
cutul lor, cu viaţa lor, cu opiniile lor. Era necesar 
de a exprima această mulțime de subiecte fără pe- 
rifrase, și sa împrumutat un cuvânt străin, căruia 
s'a convenit a i se da o așa de vastă accepţiune“. 

Cu toate acestea, probabil că numai șovinismul 
influența pe savanții francezi să nu accepte, în 
dicționarul lor, termenul folklor, care, însă, a răs- 
bit, și însuși Paul Sébillot, care și-a menţinut titlul 
de „tradiţii populare“ a revistei lui, când a fost 

vorba să-și întituleze marea sa lucrare, rezultatul 
muncii unei vieţi întregi, a fost nevoit să numească 
„Le Folk-Lore de France“, cele patru volume ti- 
părite în 1904. 

Sub influența Franţei, în Belgia, revista „Wal- 
lonia”, care a început să apară laLiăge, în 1893, 
publicată de d-nii O. Colson, Jos. Defrecheux și 
G. Willame, era un „recueil de Jizferature popu- 
laire“, pe când „Société du Folklore wallon“ edita 
revista „Bulletin de Folklore“. 

In Italia, de asemenea, se boicota termenul fol- 
klor, unde Stanislas Prato propunea expresiunea 
„Demologie“. Revista de folklor scoasă la Palermo, 
în 1882, de G. Pitre şi S. Salomone-Marino, se 
numește „Archivio per lo studio delle /radizioni 
poporali“, după cum şi Angelo'de Gubernatis, la 
1893, scoate „Revista delle fradizioni popolari ita- 
liene“, organ al Societăţii naţionale „per le zradi- 
zioni popolari italiane“. O altă revistă de folklor 
din Italia, „Il volgo di Roma“, este „raccolta di 
tradizioni e costumanze popolari“. 

In Elveția există o „Société suisse des tradi- 
tions populaires“, cu o revistă trimestrială întitulată 
„Archives suisses des traditions populaires“, care 
apare şi astăzi, sub direcţia d-lui Prof. Dr. Ed. 
Hoffmann-Krayer, redactată de d-nii Dr. Hanns 
Băchtold-Stăubli şi Dr. Jean Roux. 

Cei mai recalcitranţi dintre folkloriști sânt Ger- 
manii, cari nu renunță la termenul „Volkskunde“, 

Incă în 1828, Germanii aveau la Stuttgart, re- 
vista „Das Ausland“, care era „Wochenscrift fur 

Erd-und Voelkerkunde“, In 1890 se fundează, la 
Berlin, societatea „Verein fiir Volkskunde“, cu re- 
vista „Zeitschrift des Vereins für Volkskunde“. 

In Olanda se întrebuințează, ca și în Germaniă, 
termenul „Volkskunde“ ; cu acest titlu a apărut la 
1888, în Gand, o revistă flamandă „Volkskunde“, 
care însă avea, ca subtitlu: „Tijdschrift voor ne- 
derlandische Folk-Lore“. 

Astăzi, însă, atât în Europa cât şi în ţările Ame- 
ricei, termenul folklor este îndeobște întrebuințat, 
cu o singură excepţie: Germania și Austria, care 
mențin pe Volkskunde al lor. Dar şi la dânșii, cu 
toate acestea, se prezintă o anomalie, pe care se 
vede că nu pot să o înlăture: deși din „Volks- 
kunde“ au creat un derivat „volkskuendlich“, sânt 
nevoiţi să întrebuinţeze termenul „folklorist“, pen- 
tru a designa pe acel care se ocupă cu folklorul, 
şi cel mult scriu cuvântul cu forma germanizată: 
„Volklorist“. 

* i * 

Expresiunea fradifiuni populare a fost între- 
buinţată, la noi, de primii culegători. 

Doctorul T. Stamati, prin anul 1840, a tipărit 
întrun Calendar din lași, o colecție întitulată: 
„Pepelea sau fradiciuni năciunare românești, cu- 
lese, înorânduite şi adăogite“. Este o adevărată 
culegere de folklor, făcută de un cărturar con- 
ştient de importanţa materialului dat de el la iveală. 

Din Calendar, Pepelea a fost extras într'o bro- 
şură, începând cu pagina 105, şi pe dosul coperții 
sa adăugat o „Precuvântare“, în care Stamati 

scrie: „Tradițiile sau /rădăciunile naţionale sânt 
o oglindă cu ceaţă în care agerul istoric zărește 
trecutul unei nații. 

„Din aceste /rădăciuni putem încheia despre 
originea și despre feluritele trepte de cultură sau 
de barbarie, despre multe prefaceri și strămutări 
locale, despre limbă, obiceiuri şi religiune, cu un 
cuvânt despre întregul caracter al unui popor. 

„Multe din trădăciunile româneşti cuprinzându-se 
în aventurile lui Pepelea, am socotit că aceste 
adunate și modificate încât moralul și buna cuviință 
să ierte, vor fi primite cu îngăduință“, 

Prima revistă specială de folklor, „Șezătoarea“, 
care a apărut la Folticeni, în 1892, avea ca sub- 
titlu: „Revistă pentru literatură şi /radifiuni po- 
pulare“, şi numai din 1908 s'a întitulat: „Revistă 
de folklor“. 

Cel întâiu om de știință, la noi, care a între- 
buințat cuvântul folklor, a fost Hasdeu, în ale sale 
„Cuvente den betrani“, cele două volume tipărite 
în 1878—79. 

La 1893, Elena Sevastos, care fusese premiată 
de Academia Română pentru lucrarea sa „Nunta 
la Români“, scoate publicaţia „Rândunica“, pe care 
o întitulează: „Revistă critică, literară şi folelo- 
ristică“, şi toate celelalte reviste care publicau și 
material de folklor, iar unele menite anume pentru 
acest soiu de material, ocolesc cuvântul folklor. 

Profesorul universitar Aron Densușianu, scoate 
în lași, la 1893, „Revista critică-literară“, în pro- 
gramul căreia intră articole asupra „datinelor noa- 


www.digibuc.ro 


17 


stre populare“; revista „lon Creangă“, ce apare 
la Bârlad, în 1908, sub direcția lui Tudor Pamfile, 
publicație exclusiv pentru folklor, este: „Revistă 
de limbă, literatură și artă populară“, ca și „Doina“, 
revistă care apare în 1928, sub direcţia preutului 
P. G. Savin, în comuna Jorăști, jud. Covurluiu. 

O lucrare eminamente de domeniul folklorului, 
făcută chiar în vederea obținerei unei catedre de 
folklor la Universitatea din București, de Th. D. 
Speranţia, tipărită în 1904, este întitulată : „Intro- 
ducere în literatura populară română“, deși primul 
paragraf al cărții definește astfel literatura popu- 
lără: „Sub numele de /iferatură populară se în- 
țelege totalitatea acelor producțiuni ale minţii 
omeneşti, care se păstrează prin tradiție orală și 
sânt produse de autori necunoscuţi“ — ceea ce 
“ar fi o definiţie a folklorului. 
| Termenul de „folklor“ îl întrebuințează alte re- 
viste ce apar. 

La 1912 apare,,Ghilușul”, revistă „tolkloristică”, 
în comuna Balota, județul Dolj, editată de St. St. 
Tuţescu; la 1919, preutul Gh. N. Dumitrescu-Bi- 
strița, scoate în comuna Bistriţa, jud. Mehedinţi, 
o „revistă muzicală populară”, întitulată „Izvo- 
rașul”, care, începând cu anul IV, în 1922, devine 
„Revistă de muzică, artă populară și folklor” ; în 
Blaj, în Ianuarie 1923, apare „Comoara Satelor, 
revistă lunară de folklor“, sub direcţia d-lui Traian 
German; tot în Ardeal, în Gherla, apare la 1924 
„Scânteia“, revistă „literară, ştiinţifică şi de folklor 
a Societății de lectură Ion Creangă a elevilor li- 

ceului Petru Maior din Gherla” ; „Suflet oltenese 
culegeri şi cercetări fo/kloristice”, este revista 
care apare în 1927, sub direcţia preutului Teodor 
Bălășel, în comuna Pleniţa, jud. Vâlcea, ca organ 
al tovărășiei folkloriștilor olteni; în Bucovina, în 
Iunie 1931, apare primul număr din „Fara fagilor, 
revistă de literatură și folklor”, sub direcția d-lui 
Constantin Milici, în comuna Soloneţ, jud. Su- 
ceava. Revista „Tudor Pamfile” din Dorohoiu, re- 
dactată de dr. Econom D. Furtună, în 1923, când 
a apărut, avea ca subtitlu: „Revistă de limbă, li- 
teratură și artă populară”, și cu începutul anului 
lI devine: „Revistă de muzică, artă populară şi 
folklor”, pentru ca, în Septembre 1926 să se -re- 
întoarcă la subtitlul dela început. 

„DOMENIUL FOLKLORULUI 


Cum trebue înțeles folklorul? Care «ste do- 
meniul lui? 3 

La începutul cercetărilor folkloristice, domeniul 
acestei știnţe nouă era acela indicat de Paul Sé- 
billot, care-l definea astfel : „Un fel de enciclo- 
pedie a tradițiunilor, a credințelor și a obiceiurilor 
claselor populare, sau a naţiunilor puţin înaintate 
în evoluţie, cu repercusiunile reciproce ale lite- 
raturei orale și a literaturei cultivate; este exa- 
menul survivențelor care, după cum a demonstrat 
studiul preistoriei comparat cu starea socială simi- 
lară a unor triburi, se urcă, adeseori, până la pri- 
mele timpuri ale omenirei, și s'au conservat, mai 
mult sau mai puţin alterate, până la popoarele 
cele mai civilizate și uneori, în mod inconștient, 
chiar la spiritele cele mai cultivate”. (Revue d'An- 
thropologie, 1886, p. 293). 

Un alt folklorist marcant, A. Gittse, în 1885, 
determina ca obiect al folklorului : „Tradiţia po- 
pulară, în accepţia cea mai largă a cuvântuiui, cu- 
prinzând astfel tot ceeace se transmite în popor 
din veac în veac. Tradiţia se prezintă sub formele 

cele mai diverse: cântec popular, poveste sau le- 
gendă, proverb, dicton sau formuletă, credinţă sau 
superstiție”. (Revue de Belgique, LIV, p, 225). 

Inglezii pentru cari, la început, obiectul folklo- 
rului era o „știință a tradiţiei”, trebuind să se 
ocupe cu adunarea și studierea materialului păstrat 
în popor din generaţie în generaţie: tradiţii, obi- 
ceiuri, credinţe, superstiții, cântece, poveşti, au 
lărgit mai pe urmă domeniul folklorului, întrodu- 
când și cercetările asupra artei şi industriei po- 
pulare, și chiar asupra limbei, ceeace s'a admis și 
de folkloriștii germani. 1) 

Savanţii germani au întrecut, în concepţia lor 
despre folklor, pe inglezi și pe francezi. ,,Wein- 
hold cerea folkloristului să cerceteze nu numai 
producţiile populare, ca basme, poesii, credinţe, 
obiceiuri, superstiții, ci și modul de traiu al po- 
porului de jos (îndeletnicirile lui, portul, locuinţa, 
etc.), precum și particularităţile lui fizice — şi 
chiar graiul. Weinhold nu făcea aici decât să des- 
volte punctul de vedere pe care-l formulase cu 
altă ocazie, când definise folklorul: studiul tu- 
turor manifestaţiunilor de viaţă ale poporului 
de jos”. / 

Definiţia lui Weinhold a dat naștere la discuţii 
între savanții germani. Unii au adoptat-o în între- 


1) Citaţiile sânt din lecţiunea de deschidere a cursului 
d-lui profesor Ovid Densuşianu, la Facultatea de litere 
din București, la 9 Noembrie 1909, publicată în broșura : 
«Folklorul. Cum trebue înțeles. ». București, libr, Alcalay, 
1910, j i 

gime ; alții au fost de părere că, astfel conceput, 
folklorul ar încălca domeniul altor discipline. „Ast- 
fel A. Dieterich eliminează din cercetările folklo, 
ristice informaţiile asupra artei populare și por- 
tului dela ţară, observând că acestea pot într'a- 
devăr să servească uneori folkloristului, dar nu 
trebue să fie obiectul special de investigaţiune 
al lui. 

Tot astfei K. Voretzsch, într?o comunicare făcută 
acum câţiva ani la congresul filologilor și profe- 
sorilor germani, a insistal asupra exagerărilor în 
care cad cei mai mulţi şi a propus să se renunţe 
în studiile de folklor la chestiuni ca arhitectura 
populară, îmbrăcămintea, ș, a.” 

D-l. Ovid Densușianu, în lucrarea menţionată, 
cu competenţa ce i se cunoaște, în această materie, 
documentează astfel concluzia la care ajunge: 

„Sa afirmat dela început și se repetă mereu că 
scopul folklorului este de a ni arăta felul propriu 
de a simţi al unui popor, viaţa lui sufletească în 
toate manifestaţiunile ei mai caracteristice şi așa 
cum se resfrâng în diferitele lui producţiuni pä- 
strate din timpurile cele mai vechi. Folklorul este 
chemat prin urmare să ne ducă la stabilirea de 
fapte psihologice, și de aceea orice culegător de 
basme, poesii populare, credinţi, ş. a. trebue să 
vadă în materialul adunat contribuţiuni preţioase, 
sigure, pentru conclusiuni de etnopsihologie. 

„Dacă acesta este obiectul investigaţiunilor fol- 
klorice, rămâne să vedem întru cât ele — aşa cum 
sânt făcute azi — își ating ţinta. 

„Folkloriștii singuri au constatat că cele mai 
multe din motivele populare se întâlnesc, aproape 
neschimbate, la toate popoarele; ce povestește ță- 
ranul nostru, povestește şi țăranul din alte părți, 
ori chiar sălbatecul din Africa și din America. Bas- 
mele cu deosebire circulă din loc în loc, cu ace» 
leași fapte fantastice, cu aceiași eroi legendari — 
uneori chiar cu aceleași imagini, cu aceleași expre- 
siuni, şi asemănările acestea merg adeseori dincolo 
de timpul de azi, pot fi urmărite până în epocele 
cele mai îndepărtate — se știe că mare parte din 
poveștile noastre erau cunoscute și vechilor lo- 
cuitori ai Indiei, și Egiptenilor, și Grecilor. Aceiași 
constatare și pentru multe din credinţile, obi- 
ceiurile, superstiţiile actuale, așa că întrebarea fi- 
rească pe care trebue să ni-o punem este: poate 
servi asemenea material la concluziuni psihologice 
sigure, la aprecieri temeinice, asupra sufletului 
unui popor? Dacă am răspunde da, ar urma că 
psihologia ţăranului nostru este aceiași cu a ve- 
chiului Egiptean ori a Grecului din antichitate, 
pentrucă constatând o uniformitate de motive po- 
pulare, trebue să admitem și o uniformitate de 
dispoziţiuni sufletești. Nimeni însă nu poate admite 
așa ceva, și totuși la această concluziune sântem 
duşi dacă stăruim în felul de până acum de a în- 
țelege folklorul. 

„„Sânt fără îndoială și povestiri care se întâlnesc 
numai la unele popoare, găsim câteodată chiar în 
motivele stereotipe amănunte caracteristice, locale, 
un fel de a-și reprezenta lucrurile propriu unui 

popor, dar nici aceste elemente — prea sporadice 
ori prea vagi — nu ne autorizează să vedem în 
ele temeiuri pentru deducţiuni precise, categorice. 

„O parte de superioritate din acest punct de 
vedere au de sigur poesiile populare. Aici elementul 
psihologic, individual ori colectiv, caracteristic unei 
anumite grupări etnice, iese mai bine în evidenţă 
şi poate fi luat mai mult în samă la stabilirea 
de diferențieri sufleteşti. Să nu uităm însă că şi 
În poezia populară sânt motive care nu sânt cir- 
conscrise între anumite granițe, că teme comune 
circulă la mai multe popoare, vecine ori îndepăr- 
tate, că împrumuturi numeroase de subiecte poe- 
tice s'au făcut dela unii la alţii, aşa că prezența 
lor într'o anumită regiune nu poate spune tocmai 
mult, nu poate îndreptăţi concluziuni de natură 
psihologică pe care să se poată pune mult preţ. 
Nu trebue de asemenea perdut din vedere că unele 
poesii se păstrează în popor prin obiceiu, prin 
puterea tradiţiei, continuă să fie cântate chiar a- 
tunci când nu mai corespund unui mod special de 
a simți, concretizat în ele. 

„In fața unui asemenea material, prea uniform 
eri prea sărac, 'mai poate fi vorba de cercetări 
psihologice în care să ni se dea icoana sufletească 
întreagă a unui popor, tot ce-l impresionează şi-i 
stăpâneşte gândul, tot ce călăuzeşte viața lui de 
fiecare zi, de fiecare clipă? Să nu ne mirăm dar 
că cu toată grămada de culegeri populare care 
Sau făcut de atâţia ani, şi la noi și aiurea, nu 
s'a 'ajuns să se dea,. sub raporturile ‘psihologice 

nimic temeinic, nicio sinteză care să justifice- ne- 
cesitatea atâtor fapte înşirate în mii de volume și 
să ne convingă că folklorul a ajuns să realizeze 
ce i se cere, a trecut de perioada dibuirilor şi s'a 
îndrumat pe calea adevărată. 

„Renunţând deci să mai credem în temeinicia 
formulei aplicată până acum, încetând de a ne 
mai iluziona cu păreri care au fugit de controlul 
criticei, care este noul punct de razim pe care 
vom putea aşeza mai bine cercetările viitoare, 
spre ce alte orizonturi va trebui să ne îndreptăm 
pentru ca să emancipăm și folklorul de concep- 
țiuni învechite și de metode sterpe? 
` „Printrun efect de optică — obicinuit mai ales 
când o specialitate începe să se constitue alături 
de altele — folkloriștii mau văzut în jurul lor 
decât o parte din mulțimea de fapte ce aşteptau 
să fie luate în samă. Mulţumiţi cu atât, ei au con- 
tinuat să se preocupe de aceleaşi veșnice mani- 
festaţiuni care li se păreau mai demne de înre- 
gistrat, şi când au venit în atingere cu poporul, 
au uitat un lucru elementar, aşa de evident că te 
miri că a putut fi pierdut din vedere, Au uitat 
anume că cineva nu trăiește numai din ce moşte- 
neşte, ci şi din ce adaogă pe fiecare zi în sufletul 
lui, şi că aceasta este mai ales partea ce merită 
să fie explorată. Ca moştenire de sute și mii de 
ani ni se întățişează toate basmele, credinţile, su: 
perstiţiile, şi tot ca o moştenire trebue socotite 
cele mai multe din poesiile populare. Dar oare la 
atâta se reduc manifestațiunile sufleteşti ale popo- 

rului, acelea în special pe care el şi le exprimă 
prin graiu ? In viaţa de fiecare zi, în cursul re- 
strâns al familiei sau cel larg al satului, ţăranul 
nu primeşte impresii de tot felul, sufletul lui nu 
este mereu atins de realitatea carel înconjoară ? 
Dacă este prin urmare vorba dea înțelege şi reda 
psihologia poporului de jos, se poate oare trece 
peste această parte vie, veşnic în mişcare, din 
fiinţa lui sufletească, şi nu este tocmai ea cza mai 
interesantă de prins, cea mai prețioasă, faţă de 
cealaltă tradiţională, prea artificială ? 

„A fost deci o greşală a folkloriştilor când au 
înlăturat din cercul lor de observaţiune părți aşa 
de însemnate din viaţa, din sufletul celor simpli; 
pentru constatările psihologice este absolut indis- 
pensabil să se dea şi acest material, să se culeagă 
dela țăran, în afară de ce s'a cules de obiceiu până 
acum, tot ce dânsul exprimă prin graiu, tot ce 
alcătueşte judecata lui asupra diferitelor împreju- 
rări în care trăieşte, fot ce crede el despre ac- 
tualitate, 

„Precizând, colecţiunile de folklor trebue,să ni 
aducă informaţiuni din care să se poată vedea ce 
crede omul dela țară despre cei mai apropiaţi sau 
mai îndepărtați de el, cei din satul lui, ori cei 
dela oraș, despre neamurile străine cu care vine 
în atingere, despre biserică şi şcoală, despre ad- . 
ministrație şi armată, despre unele evenimente la 
care a luat parte sau despre care a auzit po- 
vestindu-se, cum l-au impresionat unele lucruri pe 
care le-a văzut în afară de satul lui, ce-şi mai 

amintește din copilărie, care personalităţi însemnate 
se impun mai mult simpatiei lui, cum şi. le În- 
fățişază şi ce cunoaşte din viața lor, etc. Numai 
în chipul acesta putem ajunge să cunoaștem pe 
țăran aşa cum este, în toate prilejurile care pun în 
lumină felul lui de a gândi și de a simți, la muncă 
ori la petrecere, printre ai lui ori printre alţii, vesel 
ori întristat, E 

„Cu alte cuvinte, fo/k/orul trebuie să ni arate 
cum se resfrâng în sufletul poporului de jos di: 
ferite manifestațiuni ale vieții, cum simte şi cum 
gândeşte el jie sub influența ideilor, credințelor, 
superstițiunilor moștenite din trecut, fie sub acea: 
a impresiunelor pe care i le deşteaptă împrejurările 
de fiecare zi. 

»Dând folklorului această interpretare, nenumărate 
vor fi foloasele pe care ni le va aduce, și oricine 
va putea găsi informațiuni mai bogate, nouă, asupra 
vieţii, sufletului celor cari trăiesc mai departe de 
cultură“ 

Asupra foloaselor pe care folklorul, astfel con= 
ceput, le poate aduce științei în general, d-l Densu- 
şianu spune următoarele : 

„Culegerile de folklor în felul arătat, dându-ni 
înformațiuni directe şi sigure asupra sufletului 
poporului, vor face să ni schimbăm multe păreri, 
multe prejudecăţi. Pentru noi în special vor fi -de 
mare folos constatările la care vom ajunge pe 
această cale, pentrucă se ştie cât de adânc înrădă- 
cinate sânt și azi unele credințe despre cei din 
popor. Ne. am deprins să vedem pe țăran altfel 

de cum este în realitate, să-i atribuim însuşiri pe 
care nu le are ori să trecem cu vederea peste 
păcate inerente firei lui. In chipul acesta de a ju- 
deca e ceva din ușurința obişnuită cu care luăm 
drept bune afirmări necontrolate ori repetăm mereu 
ce altora li s'a părut într?o zi adevăr nediscutabil. 
Se vede însă aici și un sistem întreg de gândire, 
am putea spune general, pentrucă a stăpânit des: 
potic minţile din veacul trecut şi dăinueşte și azi, 
sub o formă sau alta, făcându-ne să perdem mă- 
sura dreaptă a lucrurilor. Nu este o paradoxă 
când vom spune că în toată mișcarea intelectuală 
de vreo sută de ani în coace a domnit tendința 
de a falșifica norma după care avem să judecăm 
valorile sufleteşti. Sub influența unor concepțiuni 
nebuloase şi a unui entusiasm care a degenerat în 
retorism romantic s'a ajuns să se dea despre cei 
de joso icoană zugrăvită în colorile cele mai lumi- 
noase, cele mai atrăgătoare; omul simplu, dela 
țară, ori de aiurea, ni-a fost prezentat ca o fiinţă 
înzestrată cu calităţi fără număr,. cu un suflet în care 
natura a lăsat din belșug să cadă sămânţa tuturor 
gândurilor şi sentimentelor bune. Inălţindu-se cei 
mici, cei umili, sa căutat în sens opus să se 
coboare cei care s'au ridicat deasupra mulțimei, au 
realizat idealuri de summa humanitas ; niciodată 
ca în timpurile noastre nu s'au văzut mai multă, 
stăruință uneori inconștiență, cele mai deseori pre- 
meditată, de a se înjosi figurile oamenilor de ac- 
ţiune superioară din trecut ori de azi;sistematic 
s'a căutat în viața și opera lor să se descopere 

puncte întunecoase care să släbească entusiasmul 
nostru pentru ei. Intre aceste exagerări, între ase- 
menea tendințe dăunătoare, judecata e chemată 
astăzi să îndrepte cumpăna şi să înlăture ereziile 
de care ne am lăsat amăgiţi“, 

Ca exemplu de folklor astfel conceput, d-l Den- 
Ssușianu reproduce câteva fragmente din culegerea 
de texte Graiul nostru, publicată de D-sa împreună 
cu d-nii Candrea şi Speranţia, 

Un ţăran din Dolj crede că era mai bine pe 
vremea Turcului, după cum credea şi un țăran 
din Tulcea. Motivele : țăranii nu plăteau bir, pășteau 
vitele pe unde voiau, tăiau din păduri unde şi când 
voiau, 

D-l Densuşianu continuă : 

„lată-i dar pe acești ţărani spunând că lumea 
trăia mai bine pe vremea Turcilor, pentrucă, după 
credința lor, erau mai puţine sarcini: atunci şi fie- 
care se putea duce pe unde voia cu vitele la păscut. 
E caracteristică această mărturie pentru men- 
talitatea ţăranului nostru: dacă ceva îi turbură 
socotelile, dacă folosul lui iese micşorat dintr'o 
împrejurare oarecare, iată-l răzvrătit, cârtitor. Nu- 
mai ce-l priveşte direct, ce i se pare pe placul 
lui, numai aceea există pentru el. Că ţara a scăpat 
de stăpânire străină, că multe lucruri “au schimbat 
în bine — ce-l interesează pe el, dacă i se pare 
că pentru viața lui de toate zilele era mai bine 
altă dată? Şi e de remarcat că aproape la fiecare 
pas întâlnești la ţară oameni cari se tânguesc după 
vremea mai bună, traiul mai din belșug de odinioară.. 

„Tot din punctul acesta de vedere, absolut 
egoist, priveşte țăranul și alte împrejurări dela noi. 
Se ştie că amintirea lui Cuza este încă vie în su- 
fletul țăranilor, și mulți îi pomenesc cu evlavie nu- 
mele. Credeţi însă că această amintire este legată 
de faptul însemnat petrecut în timpul domniei lui, 
unirea principatelor? V”aţi înşela... nicăieri n'am 
întâlnit vreun ţăran vorbind de Cuza — ori de 
Kogălniceanu — cu recunoștința cuvenită omului 
care a înlesnit înfăptuirea unei mari idei. Cuza 
există pentru țărani numai pentrucă li-a dat pă- 
mânt“, % 

„Datoriile pentru ţară, obligațiunea de a lăsa 
câtva timp afacerile tale pentru a sluji spre binele 
tuturor, sânt iarăși noțiuni străine de mintea țăra- 
nului. De aceea serviciul militar este pentru el o 
pacoste, și nu pierde prilej să-l blasteme, cum se 
vede din atâtea doine, ori cum arată și cuvinte 
ca acelea pe care mi le spunea un bătrân din Ar- 
geș:“ altă dată era mai bine ca acuma. Nu mer- 
geai la sorți ca acuși. 

Constatările d-lui Densușianu sânt exacte și ex- 
plicabile. 

Multe din însușirile omului care s'a ridicat dea- 
supra masei inconștiente a omenirei, lipsesc po- 
pulațiunei noastre rurale. 

Țăranul nostru nu are noțiunea de pafrie şi pa- 
friotism, şi dovadă este că limba noastră nu are 
nici cuvântul care să exprime această noţiune. Pa- 
trie este un neologism, cuvânt pe care-l găsim la 
câțiva scriitori mai vechi, împrumutat din grecește, 

dar absolut necunoscut şi neîntrebuințat de masa 
poporului. 

Avem cuvântul fară, dar nu cuprinde noțiunea 
de patrie; altfel ar trebui ca făran să însemneze 
patriot, ceeace nu-i adevărat, 

Lucrul acesta se explică: sântem un popor de 
păstori — d-l Densuşianu a dovedit aceasta — şi 
un păstor, menit să colinde lumea umblând după 
„mai bine“, nu poate să aibă noţiunea de patrie, 
ca un popor legat de bucata lui de pământ, fră- 
mântat cu sudoarea, cu sângele unor generaţii de 
înaintași. De aceea trebue să fie aşa cum constată 
d-l Densuşianu; pentru ţăranul nostru de astăzi: 
„Numai ce-l priveşte direct, ce i se pare pe placul 
lui, numai aceea există pentru el. Că ţara a scăpat 
de stăpânire străină, că multe lucruri s'au schimbat 
în bine, ce-l interesează pe el, dacă i se pare că 
pentru viaţa lui de toate zilele era mai bine altă 
dată ?...“ 

Mentalitatea aceasta, sufletul acesta, nu este ceva 
nou, o făurire a timpurilor de astăzi; este ecoul 
unor vremuri îndepărtate, consemnat și păstrat în 
poesia populară care se culege încă și astăzi. Astfel 
fiind, ceeace a spus d-lui Densușianu țăranul din 
Dolj și acel din Tulcea, nu este un rezumat al cu- 
getărei lor, ci o moştenire din bătrâni, o /ragiție. 
- Oricât am răsfoi colecţiile de cântece populare, 
foarte numeroase, din toate colţurile locuite de 
Români, nu găsim un singur vers în care să se 
evoce aceeace numim noi patrie, patriotism. In 
schimb se glorifică haiducii, și selbătăcia vitejiei lor, 

Scrisorile versificate ale soldaților noştri din ul- 
timul räzboiu, în care câte un gradat pomenește 
de patrie, de patriotism, în care însă nu se ex- 
primă sinceritatea, nu pot să fie considerate ca do- 
cumente de folklor, pe care poate să le fabrice 
orice absolvent de câteva clase primare, parafra- 
zând versuri cunoscute cu intercalări anume căutate. 

De aceea cred. că părerea d-lui Densuşianu, că 

tot ceeace gândeşte, tot ceeace spune ţăranul de 
astăzi, trebue considerat ca material de folklor, nu 
poate să fie admisă. 
-: Nu părerea, credința unui individ constitue fol- 
klor, ci acea a unei colectivităţi, și care e trans- 
misă dintrun trecut mai mult sau mai puţin înde- 
părtai. Altfel ar trebui să ajungem la un rezultat 
inadmisibil. 

Intreaga populaţie a satelor noastre este in- 
fectată astăzi cu virusul politic al demagogilor 
eari compun majoritatea partidelor noastre politice. 
In fiecare sat locuitorii sânt grupaţi în cercuri po- 
litice, cu zeii cărora se închină şi dela cari așteaptă 
binefaceri, răsplată pentru devotament şi servicii, 
care uneori nici nu se pot mărturisi. Fiecare să- 
tean are o apreciere de făcut despre șefii partide: 
lor politice, aprecieri care variază după cum par- 
tidul este la putere sau în opoziţie, concepţie îm- 
prumuțată, de altfel, dela politicianii mai subțiri 
ai oraşelor. Părerile acestea sânt patrimoniul unor 
colectivități chiar ; în jurul unei aceleiași păreri se 
pot grupa sute de mii de indivizi. Notând ceeace 
spune badea Gavril despre calităţile sau defectele 

unui X, sau unui Y., șefi de partide, contribuim 
cu aceasta la îmbogățirea materialului de folklor, 
care să servească la rezolvirea unor chestiuni de 
etnopsichologie ? 

Sânt țărani cari nu cred că există un Dumnezeu 
şi o viaţă viitoare; sânt țărani răzvrătiți contra 
sistemului nostru de guvernământ, contra căruia 
se exprimă în mod crud, trivial. Ceeace îmi vor 
mărturisi mie, când voi sta la sfat cu ei, este fol- 
klor ? Tradiţia poporului nostru este credinţa în ` 
Dumnezeu, și chestiunile de guvernământ nu au 
existat, pentru el, nu l-au interesat; o singură zi- ` 
cătoare concentrează toată filosofia ţăranului nostru 
în materie de guvernământ: „schimbarea Domni- 
lor, bucuria nebunilor“, Ceeace gândeşte, astăzi, 
țăranul ateu, sau protestările răzvrătitului politic, 
sânt păreri individuale, nu sânt expresia tradiţiei 
unei colectivităţi. Nu sânt folklor. 

Un material astfel adunat poate servi ca elemente 
pentru alte ramificații de studii despre om: etno- 
grafie, antropologie, sociologie, sau cum s'ar mai 
numi disciplina care se ocupă de starea actuală a 
omului, şi tot a unei colectivităţi, studii care nu 
au a cerceta tradiţiunea în manifestarea acţiunilor 
actuale, 

De sigur, sânt cazuri când și faptele actuale pot 
să intereseze, să aibă importanţă pentru folklorist, 
atunci când prin el putem surprinde elementele 
folklorului în formare 1). 


1. Romul Vuia: Etnografie, Etnologie, Folklor, p. 42.— 
Cluj, 1930, 

D-l Romul Vuia susține că folktorul este în le- 
gătură numai cu cultura spirituală a clasei rurale, 
pentrucă etnografia care se ocupă numai cu civi- 
lizaţia materială, nu poate să fie despărțită de fol- 
klor, „fiind între aceste două ramuri o strânsă de- 
pendenţă internă şi organică, și fenomenele amân- 
durora apar în realitate strâns legate şi aproape 
inseparabile. Asociate cu riturile, cu descântecele, 
etc., obiecte materiale sânt adese întrebuințate ; 
pe de altă parte, utilizarea obiectelor materiale 
este adeseori însoţită de oarecare rituri și legate 
de oarecare credinţi și chiar de texte. Civilizaţia 
materială și cultura spirituală sânt și una și alta 
componentele unui tot bine definit; civilizaţia ru- 
rală. Este dar natural ca o știință unică să se ocupe 
de această civilizaţie. Diferenţele care se fac între 
aceste două părți, provin din tendinţa specialistu- 
lui, în realitate aceste lucruri formează un tot care 
trebue studiat în complexitatea sa organică“. 

„Evoluţia folklorului arată cu evidenţă cum, pornit 
dela un cerc foarte restrâns de tradiţii populare, 
şi-a întins puţin câte puţin domeniul la întregul 
civilizației populare. Acest vast domeniu este al 
folklorului, căci această largă concepţie este singura 
conformă cu evoluţia istorică a acestei științe, și 
singura demnă de desvoltarea sa mai recentă. 

„Totuşi se poate stabili o deosebire între fol- 
klor în sens restrâns și folklor în sens mai larg. 
Folklorul în sens restrâns cuprinde, ca principale 
capitole: credinţele, superstiţiile, obiceiurile și li- 
teratura populară. In acest sens folklorul este o 

știință parţială a etnografiei. In sensul larg, fol- 
klorul cuprinde afară de aceasta şi studiul civili- 
zaţiei materiale, ca: locuința rurală, ustensilele, 
tehnica, costumul popular și ocupaţiunile primitive, 
“In acest din urmă caz folklorul are același do- 
meniu ca și etnografia. 

„Folklorul, în sens restrâns, acordă o mai mare 
importanţă elementelor tradiţionale conservate şi 
transmise prin tradiția orală. Folklorul, în sens 
larg, îmbrățișează civilizația populară întreagă; 
elementul popular predomină, și nu elementul po- 
porului, Când aceste materiale sânt grupate după 
popoare și servesc a caracteriza grupurile etnice 
sau părți din aceste grupuri, ele constitue un studiu 
de etnografie specială sau descriptivă, 

„Intre etnografie și folklor nu este lupta dintre 
două știnţi care-și dispută reciproc un domeniu, 
ci lupta între doi termeni dintre care se impune 
când unul, când altul, după persoană, după loc și 
timp. Să nu uităm dar că e chestiune de termeni 
și să ni amintim că în materie de nomenclatură 
nu decide raţiunea, ci uzajul, care o consacră. 

„Etnografia și folklorul au luat uneori nuanțe 
de sensuri diferite, mai mult în virtutea uzajului 
decât din principii sau de diferența de fond. Ter- 
menul de folkior a fost întrebuințat mai cu samă 
de acei cari aveau o cultură filologică și se ocu- 
paseră în special de folklor în sens restrâns, adică. 
de credinţi, de obiceiuri și de literatura populară, 
toate domenii cari au mai multe puncte de con- 
tact cu filologia. Din potrivă, termenul de etno. 

grafie a fost Intrebuinţat de acei cari s'au ocupat 
de geografie, de ştiinţele naturale și de istorie”, 

Ca concluzie, d-l. Vuia preferă termenul ezro- 
grafie, „pentrucă răspunde perfect la definiția sa 
şi este conform cu terminologia internaţională a 
celorlalte ştinți”, 

Este de remarcat că S. Fl. Marian, cel mai fe- 
cund folklorist al nostru, și-a întitulat: „Studiu 
etnografic”, lu:rarea sa „Serbătorile la Români” 
volum din seria colecţiei de studii de folklor, pe, 
când „Legendele Maicei Domnului”, lucrare tot 
a lui Marian, este „studiu folkloristic”. 

Știința folklorului -— observă d-l, A. Van Gen- 
nep, — se ocupă în primul loc de un element 
special al vieţii sociale, de care nu se ocupă, în 
prim loc, nicio altă ştiinţă. Acest element special 
este ceeace poate să fie exprimat prin termenul 
populară. Astfel, istoria literaturei se ocupă de 
opere create de anumite persoane, identificate, în- 
trun cuvânt de indivizi, pe când poveştile, legen- 
dele populare nu au un autor individual, ele trec 
din gură în gură, se clasează după un oarecare 
număr de categorii universale, şi nimic în faciura 
lor literară nu îngăduie să li se atribue un autor 
particular, nici de a le determina o epocă de ori- 
gină, nici de a le clasa în alte categorii literare; 
ele formează o categorie deosebită. 

Același lucru este în privinţa cântecelor, a mo- 
bilierului, a decoraţiei clădirei, în scurt pentru 
toate manifestaţiile vieții populare. Dacă literatura, 
muzica, istoria artei, tratează despre producţiuni 

individuale, din potrivă folklorul tratează despre 
producţiunile colective, care se adresează massei 
unei naţiuni, pe când producţia literară și artistică 
superioară, se adresează unui public restrâns, su- 
perior. Ar fi, cum zice d-l. Van Gennep, o pro- 
ducție de „mare industrie”, dacă se permite acest 
anachronism. 

Este adevărat că, în zilele noastre, obiectele pe 
care le întrebuințează massele populare se fac pe 
cale industrială; sapele, hârleţele, fierele de plug, 
etc., vin din fabrici, și dau vieţii rurale o unifor- 
mitate asemenea cu cea a celorlalte popoare. Marea 
industrie modernă este un factor de desagregrare, 
şi uneori chiar de distrugere a vieţii populare, de 
ordin practic și în același timp de ordin estetic. 
In care colțuri ale țării se mai sculptează astăzi 
stâlpii porţilor şi ai cerdacelor dela casele țărănești, 
operă anonimă și colectivă, moștenită din trecut? 

Prin operă colectivă nu trebue să înţelegem 
operă „făcută în comun”. Toate elementele deco- 
rative, pe care le întâlnim în bisericele noastre, şi 
acele ale caselor sătești, ale căror urme se mai 
păstrează prin muzee, nu au fost lucrate de toată 
populaţia întrunită a unui sat, ci de câţiva specia- 
lişti cari colindau țara. Nimeni însă nu ştie, în 
fiecare caz particular, cine erau aceşti artiști, câţi 
erau, de unde veniau și nici de unde au împru- 
mutat modelele pe care le repetau, modele care 
nu răspund unor concepţii individuale, sau unor 
sentimente particulare, ci unor sentimente colective 
și unor credinţi comune. 

“Tot aşa se petrece cu literatura şi muzica: vocabu- 
larul, forma literară, tema, ritmul, me!odia populară 
sânt fără individualitate proprie, dar circulă din 
sat în sat, din gură în gură, pentrucă sânt formate din 
elemente constitutive generale, comune, colective, 

Problema esenţială a folklorului, ca şi ale ce- 
lorlalte. ramuri de sociologie, este să se determine 
cu cât mai multă exactitate posibilă, în fiecare caz 
particular, . raportul dintre individ şi massă. Nu se 
poate atribui massei întregi darul de invenţie, şi 
„ chiar nici darul de transformare: ori de câte ori 
s'au analizat mai de aproape factorii cari intră în 
Joc, s'a constatat că invenţia propriu zisă este 
faptul unui individ unic, a căruia producţiune este 
apoi modificată de alţi indivizi veniți în contact 
cu cel întâiu, sau cu producția sa, indivizi cari 
formează deja o mică colectivitate, care acționează 
asupra altor colectivităţi din ce în ce mai nume- 
roase și mai considerabile, până ce ajung să con- 
stitue ceeace se numește „massa“ populară, Dela 
invenţia tipografiei, şi mai cu samă dela răspân- 
direa ziarelor, acest caracter individual al desco- 
peririlor sau al modificaţiilor foarte importante, 
a devenit vizibilă. 

Inainte vreme inventatorul, cu foarte rari ex- 
cepţii, rămânea necunoscut. Nu ştie nimeni cine 
este inventatorul şurubului, necunoscut popoarelor 
antice, şi care a făcut o întreagă revoluție în in- 
dustria modernă, 

Dacă folklorul cercetează faptele vechi, istorice 
sau arheologice, aceasta o face în mod necesar, 

pentrucă fiecare fapt actual are antecedente, pe 
care trebue să încercăm a le înţelege. Pe folklorist 
îl interesează faptul viu, direct. Dacă se adună în 
muzee obiectele întrebuințate în diversele părți ale 
țării, aceasta este un accesor al folklorului, partea 
sa moartă. Pe noi ne interesează cum se întrebuin- 
ţează aceste obiecte de fiinţele astăzi în viaţă, da- 
tinele executate sub ochii noștri și cercetarea 
condițiunilor complexe mai cu samă psihice, a 
acestor datine. Și, fiindcă viaţa socială se schimbă 
fără încetare, anchetele folkloristice nu vor înceta 
nici ele. 

Astfel folklorul se alăturează de ceeace se nu- 
meşte psihologie colectivă, care se exprimă în viața 
rurală cu totul altfel decât în massele industriale 
sau urbane. In sate el se exprimă prin toate fe- 
lurile de datine, adeseori foarte vechi, uneori poe- 
tice, alteori grosiere, care, tocmai din cauză că 
sânt practicate de un mare număr de persoane, 
sânt adevăratele inele ale acestui „lanț tradiţional“ 
care constitue elementul constant al vieţii naţio: 
nale considerată în întregul ei. 

In urma acestor consideraţiuni d-l. A. van 
Gennep ajunge la următoarea caracterizare: „Fol- 
klorul nu este, cum şi-ar putea închipui cineva, o 
simplă colecţie de mici fapte dispărute și mai 
mult sau mai puţin curioase sau amuzante: este 
o ştiinţă sintetică şi care se ocupă în special de 
țărani şi de viaţa rurală, şi de ceeace a mai rămas 
în centrele industriale şi urbane“. 

ÎNȚELESUL CUVÂNTULUI „POPOR“ 
ÎN FOLKLOR 


Care poate să fie înțelesul cuvântului „popor“, 
în materie de folklor ? 

In sens politic, prin „popor“ trebue să înțelegem 
totalitatea indivizilor, fără deosebire de origină 
etnică și de religie, cari trăiesc între hotarele a- 
celeiași ţări, supuși autorității statului respectiv, 
Astfel înţeles cuvântul, toți locuitorii țării româ: 
neșii: români de baștină, evrei, unguri, germani, 
ruteni, turci, etc., constituesc poporul românesc. 

Altul trebue să fie înţelesul cuvântului „popor” 
în materie de folklor, sau când voim să facem psi- 
hologia unui popor. 

Psihologia nu poate să tindă la explicarea meca- 
nismului simţirei, a gândirei, să fixeze legile lor; 
Psihologul are de făcut operaţia unui fotograf: 
acesta fixează, pe placa lui, cu ajutorul unor sub- 
stanțe chimice, figura, statul unui individ; psiho- 
logul fixează, cu ajutorul ii bul eu partea ascunsă 
în sufletul individului. 

Ceeace' gândește cineva ar rămânea un mister, 
pentru restul lumii, dacă nu ar spune el singur. 

Există, în adevăr, o strânsă legătură între psi- 
hologia omului şi între unele manifestări ale vieţii 
lui, manifestări externe, dar numai între unele. 

Un om care, trecând pe dinaintea unei biserici, 
se opreşte, se descopere, își face cruce, și miş- 
cându-și buzele, înţelegi că șopteşte o rugăciune, 
îşi manifestează exterior psihologia lui, în ceeace 
priveşte religia: acest om estè creștin, crede în 
Dumnezeu e religios, poate chiar e un bigot. 
Pentru a-i cunoaşte adâncul gândului, a simţirilor 
lui, el nu are nevoe să vorbească, | 

Pe un fricos, pe un grandoman, pe un sgârcit 
sau risipitor, îl poţi cunoaște după modul cum se 
poartă. Un pătimaş, pentru care singura ţintă a 
vieții lui ar fi beţia sau jocul de cărți, se demască 
el singur numai când îl vezi în fafa paharului, sau 
cu cărțile în mână. Psihologia tuturor acestora o 
determini, fără să auzi, din gura lui cuvântul-care 
să o divulge. 

Nu este acelaşi lucru, însă, când vrei să ştii ce 
gândește un om despre chestiunile care nu au 
nimic comun cu manifestări exterioare ale ființii 
lui. Cum ar putea să fixeze cineva, prin acțiuni, 
ceeace crede el despre creaţiunea lumii, de pildă, 
sau despre existenţa liberului arbitru ? 

Numai prin cuvintele lui putem să-i descoperim 
psihologia. 

Cele mai geniale cugetări ar rămânea o veşnică 
taină, dacă geniul din mintea căruia isvorăsc, nu 
le-ar mărturisi semenilor săi. Un asemenea om, 
dacă s'ar osândi să nu vorbească, ar ascunde cu 

el, în mormânt, o bogăție de comori pierdută pe 
totdeauna. 

Cuvântul este, deci, materialul utilizat de psi- 
holog, cele mai adeseori, pentru studiile sale. 

Cuvântul este suficient când ar fi vorba de psi- 
hologia unui individ cu care poți să stai la sfat 
sau ale cărui spuse rămân în domeniul public, se 
transmit din gură în gură, dela generație la ge- 
nerație. Trei cuvinte spuse de Ludovic XIV, rămase 
în Istorie, îi descoper psihologia, concepția lui 
despre guvernarea unui popor: „L'âtat c'est moi”. 

Astfel, cuvântul scris poate descoperi paota: 
gului tainele pe care le urmărește. 

Cuvânt scris este și acel săpat peo piatră, sau 
pe o cărămidă. Mii de ani a rămas necunoscută, 
pentru noi, și ar fi rămas pe vecie, psihologia ve- 
chilor Egipteni, dacă un francez genial nu ar fi 
descifrat ieroglifele. Champolion cel tânăr a adus 
ştinței, cu mintea lui iscusită, mai mult folos, de 
cât au adus omenirei, toți marii mânuitori de sabie, 
cu războaele lor. 

Psihologia întregei antichități o cunoaştem din 
cărțile care sau păstrat, ca și acea a marilor cu- 
getători, a filosofilor din timpurile vechi și până 
astăzi. 

Ceeace găsim în cărţile filosofilor, a gânditorilor 
din toate timpurile, poate servi pentru a studia 
psihologia autorului, a individului. Ar fi aceasta o 
psihologie individuală, care poate să se deose- 
bească, în mod fundamental, de psihologia unui 
alt scriitor, a unui alt individ. Unul poate să susţie 

o teorie diametral opusă celuilalt, să aibă con- 
cepţii diametral opuse, deci psihologii diametral 
opuse. 

Părerile unui scriitor, ale unui filosof, pot să fie 
primite de un grup de indivizi; scriitorul acesta 
poate să facă şcoală. Avem atunci o psihologie 
de grup. 

Sânt psihologii variate a diferitelor clase sociale. 

Una este psihologia proprietarului a căruia moșie 
a fost expropriată, şi alta psihologia ţăranului care 
a devenit proprietar al pământului expropriat. In- 
trun fel este psihologia proprietarului unei fabrici, 
care se tânguie de mărimea salariilor pe care le 
plătește, şi de lucrul prost pe care-l fac uvrierii, 
şi altfel este psihologia uvrierilor, veşnic nemul- 
țămiţi, veşnic preocupaţi de gândul de a pune ei 
mâna pe stăpânirea fabricei. 

In aceiași clasă socială sânt psihologii desăthiie 
a persoanelor care o compun. Intr’o societate de 
oameni pe cari-i numim „intelectuali“, cari locuesc 
în acelaș oraș, se întâlnesc pe aceiași stradă, sau 
în acelaș club, privesc acelaşi spectacol, cari, în 
fine, duc aceiași viață, oameni cari s'ar părea că 
trebuie să aibă aceleiași concepţii, totuși oamenii 
aceștia au psihologii deosebite. Medicii, profesorii, 
funcționarii, avocaţii, se deosebesc prin psihologia 
lor, după cum se deosebesc membrii fiecărei bresle 
de meseriași: croitori, ciubotari, zidari, etc., sau 
diferite categorii de comercianți: băcani, cârciu- 
mari, etc., fiecare categorie având o deosebită psi* 
hologie a breslei. 

Toate aceste clase sociale ale unui oraș, toate 
la un loc, cu psihologiile lor așa de variate, for- 
mează totuși un tot, cu o psihologie specială, care 
se deosebește de psihologia altor orașe. 

Ajungem astfel la psihologia unei colectivităţi, 
o psihologie comună. 

Aşa, una este psihologia orașului București, care 
a absorbit viața economică și culturală a întregei 
țări şi alta este psihologia orașului lași, care 
forma într'o vreme, centrul în jurul căruia gravita 
viața Moldovei întregi, și care astăzi își plânge 
gloria de odinioară, jertfită pentru cauza Unirei. 

Psihologia unui individ, a unei clase sociale, a 
unui Oraș, a unei regiuni, care pot să fie denu- 
mite psihologii individuale, parţiale, se subdivid, 
la rândul lor, după rasa indivizilor cari o compun, 
mai exact: după naționalitatea lor. Este, bine în- 
teles, și foarte firesc lucru ca într'o asociaţie de 
câţiva indivizi, legaţi prin aceleași interese, prin 
aceleași ocupaţii, de pildă în profesiunea corpului 
de avocaţi dintr'un același oraş, între membrii că- 
rora ar fi de pildă, români de baștină, evrei, 
nemți, poloni, etc, altfel de psihologie să aibă 
fiecare individ reprezentant al fiecărei din aceste 
naţionalităţi, deşi, când e vorba de profesiunea lor 
în relațiune cu alți oameni, psihologia tuturor acelor 
avocaţi este una și aceiași. 

Am putea să ajungem, deci, la concluzia că la 
un popor sânt atâtea psihologii câți sânt și indi- 
vizii cari-l compun. Pentru aceasta, însă, ar trebui 
să presupunem că numărul chestiunelor care pot 


www.digibuc.ro 


dt 


să preocupe mintea omenească, și felul sentimen- 
telor care pot să-i miște sufletul, ar fi fără de 
sfârşit. Aceasta, însă, nu se întâmplă şi dinpotrivă 
numărul chestiunelor şi felul sentimentelor sânt 
limitate, şi pot să fie îngrămădite în clasificaţii, 
care înlesnesc studierea lor, precum se obișnuește 
şi este necesar în toate ramurile de știință. 

Dacă individul, dacă grupurile de indivizi, dacă 
clasele sociale au o psihologie specială, trebue să 
admitem că și un popor întreg trebue să aibă o 
psihologie a lui specială, prin care să se deose- 
bească de alte popoare. 

Și acuma intervine o dificultate. 

Dacă la același popor sânt grupuri de indivizi, 
clase sociale cu psihologii deosebite, care pătură 
a unui aceluiași popor este aceea al "cărui suflet 
poate să intereseze pe un ethnopsiholog, când vine 
vorba să facă psihologia unei unități care se nu- 
meşte popor? Şi viața cărei păture trebue să fie 
cercetată de un folklorist, care vrea să studieze 
folklorul unui popor? 

Trebue pusă întrebarea 'aceasta pentru motive 
mai mult decât temeinice. 

lată, de pildă, voim să facem cercetări asupra 
folklorului poporului român. 

Cine, care indivizi constitue poporul românesc ? 

România se compune dintrun conglomerat de 
naționalități. Sântem români de baștină, alăturea 
cu acei cari, politiceşte, se numesc români, sânt 
români în ceeace privește egalitatea de drepturi 
şi datorii, dar cari sufletește aparțin altor po-. 

poare, sânt de altă naţionalitate. In Moldova, în 
Bucovina, în Basarabia, în Maramureş, este ò în- 
treagă populaţie de evrei; în Ardeal avem masse 
compacte de unguri şi saşi; în Dobrogea sânt 
bulgari. Toţi aceștia sânt cetățeni români, dar 
putem să-i considerăm că au un suflet românesc? 
Putem să ne ocupăm de ei când ar fi să facem 
folklorul poporului românesc ? 

Un răspuns necontestat iese din întrebările a- 
cestea: pătura oraşelor, din punct de vedere fol- 
kloric, nu poate să fie considerată ca popor ro- 
mânesc, și nu interesează pe folklorist, decât numai 
dacă cercetează folklorul orășenesc, 

Când Eminescu și-a înfiripat, în cuvintele Doinei 
sale, jalea care-i sfâșia sufletul, s'a gândit la pă- 
tura oraşelor și a plâns: 

Dela Nistru pân'la Tisa 
Tot Românul plânsu-mi-s'a 
Că nu mai poate străbate 
De-atâta străinătate. 


Populaţia orașelor noastre nu poate să reven- 
dice un suflet românesc. Nu-l are. Nu poate să-l 
aibă. N’are cum să-l aibă. 

Străini de origină, veniţi în ţară de peste gra- 
niți, de câteva decenii — unii, alții poate de un 
veac, părăsind un neam din care s'au născut, de- 
zertând chiar dela o religie căreia au aparţinut 
generaţiile lor anterioare, un mare număr dintre 
locuitorii oraşelor noastre sânt dintre aceştia. De 
sigur, din punct de vedere politic, ei sânt Români, 
vorbesc românește — unii, — alţii nici nu mai ştiu 

limba lor de origină; s'au identificat cu interesele 
noastre, au aceleași aspirațiuni ca și noi, în ceeace 
privește chestiunile materiale, dar nu au un suflet 
românesc. Sufletul ancestral al unui individ nu se 
schimbă ca o haină. 

In limba noastră acești oameni se numesc vene- 
tici, un cuvânt care nu este de ocară, ci e opusul 
cuvântului pământean, adică un individ care este 
produsul pământului acestuia, din roadele căruia 
Sau hrănit strămoșii lui, cari au trăit sub cerul 
nostru, bătuți de vântul și de ploaia noastră, și 
ale căror oseminte zac în pământul nostru. 

Adăugând la acești venetici mulțimea străinilor 
de altă religie, care populează orașele noastre, în- 
țelegem cine compune marea lor majoritate. 

Mai adăugând şi restul de dezertori ai satelor, 
cari, desmoşteniţi de sufletul strămoșesc, dau nă- 
vală și se identifică până întratâta cu obiceiurile 
păturei străine, încât nu-i mai poți deosebi, și 
atunci putem zice, fără frică de păcat, că sufletul 
românesc nu-l putem găsi între orăşăni. 

Astfel, fireşte, sub nume de popor, din punctul 
de vedere folkloristic, nu putem să înţelegem de 
cât populaţia satelor noastre, şi asupra acestei po- 
pulaţii trebue, să-și îndrepte, folkloristul, cercetă- 
rile sale. 


www.digibuc.ro 


METODA IN FOLKLOR 


In adunarea materialului de folklor, ca şi în stu- 
diarea lui, se impune să se întrebuinţeze o metodă, 
care să corespundă cerințelor moderne ale tuturor 
ştiinţelor. 

Cine intenționează, de pildă, să adune material 
de folklor într?o localitate, trebue să aibă oarecare 
pregătire, trebue să știe ce vrea. Il interesează, de 
pildă, datinele dela nuntă, un subiect limitat, sau 
vrea să facă cercetări asupra întregei activități 
sufletești a unui sat, nu ar putea să obţie cu suc- 
ces informaţiile necesare, dacă nu ar cunoaște, cât 
se poate mai amănunţit, ceeace se petrece, în 

` această privinţă, și în alte localități, nu numai din 
aceiași regiune, ci din ţara întreagă, și chiar din 
țările vecine. 

Un cercetător, de obiceiu, observă ceeace se 
ptactică astăzi, şi înregistrează. Aceasta, însă, nu-i 
suficient; nu trebue să consemneze numai faptele 
sau răspunsurile afirmative la întrebările lui, ci și 
pe acele negative. Pot să fie elemente folklorice 
tradiţii, datine, manifestări de artă necunoscute 
astăzi în cutare sat, dar frecvente prin alte loca- 
lități; aceasta nu exclude posibilitatea ca astfel de 

elemente să fi existat, mai înainte vreme, în acel 
sat, şi atunci una din grijile folkloristului este să 
cerceteze căror împrejurări se datorește faptul că 
aceste elemente au dispărut. 

Cercetări de natura aceasta nu însemnează că 
voim să facem istoria unui element folkloric, că 
voim să facem folklor istoric; cercetările acestea 
sânt elementele metodei de observaţie a tuturor 
ştiinţelor, metodă care trebue urmată și în folklor. 

Adunarea materialului de folklor nu se poate 
face din cabinet, precum se pot face studiile cu 
ajutorul acestui material. Sa întrebuințat sistemul 
chestionarelor. Hasdeu a împănat ţara, trimeţând 
preoților și învăţătorilor sătești, un amănunţit che- 
stionar întitulat: „Obiceiurile juridice ale popo- 
rului român“, tipărit în 1878 de Ministerul Cul- 
telor şi Instrucţiunei publice; un chestionar a răs- 
pândit şi N. Densuşianu; răspunsuri s'au căpătat, 
dar fără să se fi putut verifica exactitatea sau sin- 
ceritatea lor. Dintrun sentiment de patriotism rău 
înțeles, de oamenii cu un rudiment de cultură, 
destul de primejdios și vătămător, se vor fi stre- 
curat, în răspunsurile acestea, multe afirmaţii care 
nu corespund realităţii, dar care — după socotinţa 
autorilor lor — pot să ni afirme origina noastră 
de strănepoți ai lui Traian, sau să ne urce mai 
sus pe scara civilizației. 

In materie de folklor s'a întocmit un Chestionar 
în Franţa, publicat în Revue des traditions popu- 
laires, de Paul Sébillot, precum şi clisslionare de 
diferite alte societăți savante. 

La noi, primul chestionar de folklor este acei 
publicat în revista „Șezătoarea“ (Anul I, 1892), de 
Artur Gorovei, după chestionarul lui Sébillot. Ace- 
lași chestionar, cu oarecare desvoltări, a fost apoi 
tipărit de Ministerul Instrucţiunei şi trimes tuturor 
școalelor din ţară, cu invitare de a trimete răspunsu- 
rile d-lui Gorovei, care era însărcinat să le clasifice, 
dar nu s'a primit nici un răspuns. Profesorul uni- 
versitar Gr. Tocilescu a reprodus chestionarul din 
Şezătoarea, pe care tot Ministerul Instrucţiunei l-a 
trimes tuturor școalelor rurale din ţară, în 1899, 

„Direcţia educaţiei poporului“ din Ministerul 
Instrucțiunei a editat, în 1930, un Chestionar fol- 
kloristic, întocmit de d-nii Gh. Murgoci și Dr. V, 
Voiculescu, 

In atingere cu chestiunile relative la folklor sânt 
şi chestionarele Muzeului Limbei Române din Cluj, 
întocmite de d-l profesor Sextil Pușcariu, 

Chestionarele nu-și ating, pe deplin scopul, Nu 
ori și cine poate să aibă iscusința care se cere 
pentru a ști să adune un material științific, când 
e vorba să fie cules din gură de oameni și din 
observaţii directe. Pentru a face o colecţie de mi- 
nerale, de pildă, nu ai nevoe de intervenţia unei 
alte persoane, decât doar—pentru a afla cum se 
numește în localitate obiectul ce ai cules. In ma- 
terie de folklor se cercetează individul, se răsco- 
lește mintea lui, şi aceasta nu se poate face nici 
de oricine și nici oricând. 

Folkloristul care adună material, trebue să tră- 
iască măcar vremelnic, între indivizii pe cari-i cer- 

cetează, şi să găsească timpul potrivit și metoda 
nimerită pentru fiecare caz în specie. 

O regulă generală, pentru metoda de urmat, ar 
fi inutilă. 

Regretatul savant Dt. Gustav Weigand, fostul 
director al Seminarului de limba română de pe 
lângă Universitatea din Leipzig, autorul Atlasului 
limbistic al limbei române, a întrebuințat, pentru 
aduuarea materialului, o metodă puţin obișnuită, 

Timp de cinci ani și-a petrecut lunile de va- 
canță colindând ţările române, cu trăsura, dir sat 
în sat, dealungul văilor. Ardealul, România veche, 
Bucovina, Basarabia, Dobrogea, au fost cercetate 
de el, stând de vorbăcu mii de oameni și notând 
rezultatele. Pe el îl interesa chipul cum se rostesc 
cuvintele în diferite localităţi. Pentru aceasta își 
alcătuise o listă de cuvinte caracteristice în care 
interveniau toate variațiile de rostire a literilor al- 
fabetulul, și când, întâlnea un ţăran pe drum, sau 
când ajungca întrun sat, intra în vorbă cu oamenii. 
Vorbea lucruri banale, ca orişicare excursionist 
care rătăceşte prin sate, pentru a-și pierde vre- 
mea, și nimeni nu bănuia scopul urmărit de el. 
Weigand avea grija să puie astfel de întrebări, ca 
în răspunsurile date, săteanul să rostească și cu- 
vintele tipice din formularul lui Weigand. 

In ceeace priveşte metoda de întrebuințat pentru 
adunarea materialului de folklor, repetăm că nu-i 
prudent să se prescrie o regulă generală. Fiecare 
cercetător trebue să se conformeze împrejurărilor, 
şi să întrebuinţeze mijlocul dictat de împrejurări. 

CLASIFICARE 


Un material de folklor, oricât ar fi de numeros 
și de interesant, își pierde mult din valoare, dacă 
este adunat la întâmplare, fără niciun sistem, şi 
fără să fie rânduit în cadrul unei clasificații bine 
stabilită. 

* Paul Sébillot orândueşte materialul publicat în 
cele patru volume ale sale, întitulate: Le Folk- 


Lore de France!) considerând faptele din punct 
de vedere exterior, în modul următor : 


Primul volum tratează despre Cerul și pământul, 
împărțind materialul în Cărţi şi cărţile în Capitole, 

Cartea |: Cerul cuprinde capitolele: Astrele, 
Meteorele, subdivizate şi acestea în paragrafe : 
origina, influenţe și putere, prevestiri, cult, ordalii 
și conjuraţii, nourii şi apariţiile în aer. 

Cartea Il: Noaptea şi spiritele aerului, cu- 
prinde capitolele: Noaptea, Vânătoare aeriană şi 
sgomote în aer, subdivizate în câteva paragrafe, 
precum sânt toate celelalte capitole din întreaga 
lucrare. 


"1. Librairie Orientale et Américaine, E. Guilmoto, édi- 
teur. Paris. 1904—1907. 

Cartea HI cuprinde Pământul, în care tratează 
capitolele: Pământul, Munţii, Pădurile, Stâncile 
și pietrele, Urme (empreintes) miraculoase. 

Cartea IV; Lumea subpământeană are capitole: 
Dedesubtul pământului, Peşterile, în care este 
vorba şi despre zâne, despre pitici, urieşi, balauri, 
comori, etc. 

Volumul Il, din lucrarea lui Sébillot, Marea şi 
Apele dulci, cuprinde două cărți; Marea, cu ca- 
pitole: Suprafața şi fundul mării, Cotropirile 
mării, Insulele şi stâncile, Peşterile marine, iar 
Cartea II: Apele dulci, are capitole: /svoarele, 
Puterea isvoarelor, Fântânile, Râurile, Apele a- 
dormite. 

In volumul IH: Fauna şi Flora, capitolele tra- 
tează despre: Mamiferele selbatice, Mamiferele 
domestice, Paseri selbatece, Paseri domestice, Rep- 
tilele, Insectele, Peştii, iar cartea despre Flora 
are aceste capitole: Arborii, Plantele, bineînţeles 
cu numeroase paragrafe, cu privire la toate cre- 
dințele și tradiţiile în legătură cu aceste lucruri. 

Materialul tratat în volumul IV : Poporul şi Isto- 
ria, se referă mai mult la folklorul franțuzesc. 
Este vorba, în acest volum, despre Preistorie, ca 
menhiri, dolmeni, tumuli, eic.; în Cartea întitu- 
lată: Monumentele, se menţionează riturile con- 
strucției, bisericile, clopotniţile, vedeniile, etc. ; vin 
apoi Casfelurile şi orașele. Partea întitulată: Po- 
porul şi Istoria, are capitole în care se vorbeşte 
despre clerici, nobleţă şi burghezie, despre răz- 
boaie și Istoria Franţei în tradiția populară. 

Sébillot a studiat numai folklorul francez, aşa 
că în lucrarea lui nu se găsește nimic relativ la 
folklorul altor popoare, care nu are analogii cu 
folklorul poporului francez ; astfel se explică pen- 
truce chestiuni bine cunoscute din folklorul nostru, 
de pildă, nu sânt indicate în această clasificare, 
întrucât nu au asemănări în Franţa. 

Sistemul lui Sébillot are şi un mare neajuns, 
întrucât acelaşi material este împrăștiat pe paginele 
numeroase ale celor patru volume. Astfel, credin- 
ţile despre diavol, de pildă, sau basmele și legen- 
dele referitoare la diferitele chestiuni sânt răspân- 
dite în toate capitolele. Afară de aceasta, multe 
momente din vieaţa poporului nostru, bunăoară, 
rămân neatinse de Sébillot, momente care, la nui, 
au o întinsă desvoltare. Datinele la naștere, la 
nuntă, la moarte, nu sânt pomenite, după cum este 
trecut cu vederea tot ceeace privește arta popo- 
rului, care nu poate să fie considerată ca nefăcând 
parte din folklor. 

Cu o concepție mai largă este conceput Ma- 
nualul Societăţii engleze de folklor, pe care chiar 
unii folklorişti îl învinuesc că a dat folklorului o 
aşa de mare întindere, încât ar îngloba o întreagă 
parte a etnografiei, care se ocupă, în special cu 
populaţiile semi-civilizate estraeuropene. 

Planul acestui Manual, în linii generale, după 
ediția din 1914, este: 

Cartea I: Credințe şi observanțe; pământul și 
cerul; lumea vegetală; lumea animală; ființele 
omeneşti ; obiectele făcute de om; sufletul şi viața 

cealaltă; ființele supraumane ; preziceri şi divini- 
tăți ; magie; boala şi medicina populară. 

Cartea II: Datinele : instituţiunile politice şi so- 
ciale; riturile vieţii individuale; ocupațiile şi in- 
dustriile ; serbătorile calendaristice şi altele ; jocu- 
rile, sporturile şi amuzamentele. 

Cartea IIl: Povestiri, Cântece şi Zicători : istorii 
(a) povestite ca adevărate ; b) povestite ca amu- 
zament); cântece și balade ; proverbe și cimilituri; 
formulete și dictoane.. 

Cartea IV: Apendice : terminologie; chestionar ;, 
tipuri de basme indo-europene și bibliografie com- 
parativă. 

Manualul acesta este „un fel de teorie generală 
asupra bazei unui oarecare număr de fapte ingli- 
zeşti alese ca tipice, pe care autorul le interpre-. 
tează prin mijlocul metodei comparative etnogra- 
fice“, 
Societatea de Folklor Wallon a tipărit, în 1890, 
un Chestionar de folklor, şi materialul adunat a 
fost concentrat de Eugène Monseur, profesor la 
Universitatea din Bruxelles, în volumul Le Folklore 
wallon (Bruxelles, Charles Rozez, libraire-€diteur), 
întrebuințând clasificația următoare : Fiinţi supra- 
naturale ; Animale: Plante; Medicină populară; 
Agricultură ; Obiceiuri și datini ; Poveşti și fabule ; 
Astronomie și meteorologie populare; Cântece; 
Vrăjitorie; Magie; Divinaţie ; Jocuri de copii și 
alte jocuri ; Blason; Obiceiuri diverse ; Calendarul. 

Pentru Bibliografia folklorică anuală, pe care o 
tipăreşte la Bâle (Elveţia), din 1927, d-l Hoffmann- 

Krayer a adoptat un alt cadru, cu următoarele di- 
viziuni principale: 

I. Generalităţi (bibliografie, metodă, etc.); II. 
Satul; III. Construcţiunile (casele, hambarele, bi- 
sericile) ; IV. Obiectele ; V. Semnele (mărcile de 
proprietate, etc.); VI. Technicile şi Arta populară 
(textile, sculptură, olărie, lemn, metale, etc.); VII. 
Psihologia poporului ; VIH. Costumul şi elementele 
sale (juvaeruri, etc.) ; IX. Hrana și băuturile ; X. Da- 
tinele (riturile vieţii individuale, asociaţiile, confre- 
riile, sărbătorile calendaristice, jocuri şi jucării, 
etc.) ; XI. Drept popular; XII. Credinţi (religii și 
mituri, cultul sfinților, vrăjitorie, strigoi, preziceri, 
amulete, etc.); XIII. Medicină populară; XIV. Ge- 
neralități asupra poesiei populare (teorii, etc.); 
XV. Poesie populară (cântece, dictoane. inscripții, 
muzică, danţuri, etc.); XVI. Basme; XVII. Teatru 
popular (mistere, pastorale): XVIII. Calendare, Al- 
manacuri, etc.; XIX. Limbaj popular (dialectologie, 
enigme, proverbe, limbi speciale şi argot-uri ; XX. 
Nume (de localităţi, de popoare, de familii, pre- 
nu.ue, nume de divinități, de animale, de plante, 
de corpuri cereşti, etc) 

Care dintre aceste diverse clasificaţii ar trebui 
să fie adoptată ? 

Răspunsul nu atârnă dela bunul plac al cercetă- 
torului, ci dela împrejurările în care cercetează. 
Dacă în localitatea unde studiază, el descopere 
nişte acte folklorice necatalogate în niciuna din 
clasificaţiile de mai sus, este bineînțeles că nu le 

va lăsă la oparte, pentru acest motiv, ci le va în- 
cadra unde va crede mai. nimerit. 

La noi, prima încercare dé clasificare a între- 
gului folklor, s'a făcut de revista Șezătoarea, în 
1892, cu Chestionarul întocmit după acel al lui 
Sébillot. 

Mai târziu, în 1930, Direcția Educaţiei Popo- 
rului, dia Ministerul Instrucției, a publicat şi răs- 
pândit un Chestionar folkloristic, întocmit de d-nii 
Gh. D. Mugur şi Dr. V. Voiculescu, având mate- 
rialul de cercetat astfel împărţit : 

I, Lumea fizică.—1. Astronomie; 2. Cosmografie ; 
3. Meteorologie ; 4. Calendaristică şi Cronologie : 
5, Zoologie; 6, Botanică; 7 Geologie; 8. Geo- 
grafie fizică; 9, Fizică; 10. Chimie ; 11. Mecanică. 

II. Lumea închipuirei. — 12. Angeologie, Demo- 
nologie ; 13, Duhuri, genii, arătări; 14. Magie; 
15. Creuinţe, superstiții, eresuri; 16. Astrologie ; 
17. Cosmologie; 18. Mitologie. 

III. Omul fizic, intelectual, sufletesc şi social.— 
19. Anatomie; 20, Fiziologie; 21. Boale şi vinde- 
care; 22. Igiena populară ; 23. Freneologie şi fisio- 
nomie ; 24. Vârstele ; 25. Traiul zilnic; 26. Antro- 
pologie; 27. Inteligența; 28. Înţelepciunea popu- 
lară ; 29. Filologie, fonetică; 30. Arheologie po- 
pulară ; 31. Aritmetică; 32. Scrisul, cetitul; 33. 
Instituţii vechi juridice ; 34. Creaţie populară ; 35. 
Religie; 36. Morală, caracter; 37, Sentimente, pa- 
siuni ; 38. Petreceri, jocuri ; 39. Drumuri, călăturii ; 
40. Sărbători, datine ; 41, Prevestiri şi semne ; 42, 
Familia ; 43. Sociologie; 44. Meşteșuguri şi industrie, 

După cadrul chestionarului lui Sébillot, adoptat 
de revista „Şezătoarea“, s'a alcătuit un indice ge- 
neral al materialului publicat în această revistă, 
care poate să fie consultat anume: Indice analitic 
şi alfabetic al celor 25 volume din revista de fol- 
klor „Șezătoarea“ (1892-- 1929). Folticeni, 1931. 

Lucrarea aceasta referindu-se numai la materialul 
publicat în „Şezătoarea“, nu cuprinde unele capi: 
tole din totalitatea folklorului, despre care se tra- 
tează în alte lucrări, unele speciale asupra unor 
anumite capitole, altele cu caracter de generalizare. 

BASMELE ȘI LEGENDELE 


Din toate secțiunile folklorului, Basmele au fost 
mai de multă vreme, și mai cu atenţie cercetate, 
şi asupra lor s'au făcut încercări de sinteză. Co- 
lecţiile de basme, în toate literaturile, sânt foarte 
numeroase, şi multe dintre ele sânt un patrimoniu 
comun al unui mare număr de popoare; același 
basm îl găsim la popoare îndepărtate și în spaţiu 

"și prin origina lor etnică. 

Pentru explicarea basmelor, savanții se împart 
în mai multe școli. 

După şcoala mitologică reprezentată de Max 
Müller, Gaston Paris, Angelo de Gubernatis, etc., 
în basme se resfrâng reminiscenţe de mituri vechi, 
mituri ale soarelui sau ale aurorei, a nourilot, a ploii. 

Şcoala antropologică (Lang, Gaidoz, etc.), sus- 
ține că basme identice există la selbateci, și că 
nu s'a constatat încă un caz precis în care un mit 
să fi ajuns în rândul unui basm. 

Şcoala literară (Benfey, Cosquin, etc.), caută 
origina basmelor populare în India. 

După şcoala ritualistă, reprezentată de mai mulți 
savanţi inglezi, basmele sânt vechi rituale astăzi 
căzute în desuetudine, 

Basmele noastre sânt studiate, cu multă compe- 
tență, de d-l Lazăr Șăineanu, în lucrarea sa „Bas- 
mele române, în comparaţie cu legendele antice și 
în legătură cu basmele popoarelor învecinate şi 
ale tuturor popoarelor romanice. Operă premiată 
şi tipărită de Academia Română, București, 1895“, 
(1114 pagini). 

In acest clasic studiu comparativ, d-l Şăineanu 
clasifică basmele noastre în două secţii: Povești 
mitico-fantastice şi poveşti psihologice, şi fiecare 
secţie e împărţită în cicluri, iar'fiecare ciclu e divizat 
în tipuri, fiecare tip cuprinzând mai multe peripeții. 

Astfel, în secţia I, primul ciclu al Părăsirifor sau 
Om-animal, al cărui element caracteristic e pără- 
sirea (mai totdeauna provizorie) a ființei iubite, în 
urma unei greșeli, cuprinde trei tipuri fundamen- 
tale, și anume: tipul Bărbat-animal sau Amor şi 
Psyche, cu două peripeții: a) femeia greșeşte şi 
bărbatul (sub înveliş animal) o părăsește ; b) ea rătă- 
ceşte mult timp spre a-l căuta și, regăsindu-l, se 
împacă; al doilea tip: femeie-animal sau Melusina, 
are două peripeții: Bărbatul greșeşte şi femeia 
(zâna) îl părăsește, el pornește s'o caute, și mai 
totdeauna o regăseşte; al treilea tip: femeie-le- 
bădă sau Neraida, are trei peripeții: fătfrumos, 
răpind hainele zânei la scăldat, ea cade în puterea 
lui; zâna recăpătându-şi hainele, îl părăsește; făt 
frumos se duce în căutarea ei şi o regăseşte, 

Urmează ciclurile şi tipurile care sânt: 

Ciclul Femeie-plantă, cu tipurile Daphme și 
Cele trei naramze ; ; s5 

Ciclul /nterzicerilor cu tipurile : Locurile oprite, 
Camera oprită ; 

Ciclul Juruințelor cu două tipuri: Jephta şi Zâ- 
nele promise ; 

Ciclul Metamorfoselor cu tipurile: Jason şi 
Copiii de aur; 

Ciclul Descenderilor infernale cu trei tipuri: 
Teseu, Hesperidele şi Deceurile ; 

Ciclul Ascensiunilor aeriene cu două tipuri: Ar- 
borele ceresc şi animale-cumnați ; 

Ciclul Expunerilor cu tipurile : Andromeda, Danae, 

Ciclul /sprăvilor eroice cu 2 tipuri: Apă vie şi 
apă moartă şi tipul Ileana-Cosinzeana ; 

Ciclul Fecioarei răsboinice , 

Ciclul Celor trei frați cu 2 tipuri: Frații per- 
fizi şi Tovarăşii năzdrăvani ; 

Ciclul Celor doi frați cu tipurile: Dioscurii şi 
Cei doi frați de cruce; 

Ciclul Animalelor recunoscătoare ; 

Ciclul Femeii perfide cu tipurile : Scylla şi Dalila; 

Ciclul /ncestu/ui cu tipul Peau-d'âne şi tipul 
Fetei cu mânile tăiate; 

Ciclul Mamei vitrege cu 4 tipuri: Holle, Ce- 
nuşereasa, Phryxos şi Rodia ; 

Ciclul Peţiritor cu 2 tipuri: Edip şi Enomaos; 

Ciclul Fatalității cu 2 tipuri: Moira şi Nemesis ; 

Ciclul Uriașilor şi Piticilor; 

Ciclul Omului viteaz cu tipurile : Orion şi Her- 
cule-Pâcală. 

Poveşti religioase și Povești glumețe, formează 
secţiile III și IV din lucrarea d-lui Şăineanu. 

5 l 

O listă a elementelor folklorice din basmele pu~ 
blicate în cele 25 volume din revista „Șezătoarea“ 
este alcătuită în „Indicele” acestor volume, for- 
mând vol. XXVI al acestei reviste; iar o listă a 
acestor elemente, din toate basmele românești, cu- 
prinse în diferite colecţiuni, este acea din impor- 
tanta lucrare a defunctului Adolf Schullerus, înti- 
tulată : „Verzeichnis der rumänischen Märchen und 
Mărchenvarianten” (Helsinki, 1828), lucrare făcută 
după sistemul basmelor-tip Antti Aarnes, o clasi- 
ficație pentru a servi la studiul basmelor tuturor 
popoarelor. 

În privinţa modului cum se aie basmele, se 
pot face unele observații. 

Materialul nostru de povești este destul de bogat. 
In afară de colecțiunile din volume, sânt o sume- 
denie publicate prin reviste, și chiar prin foi zil- 
nice, pe Care cu mult greu ar putea cineva să le 
aibă la îndemână, 

Unele dintre poveștile noastre, în modul cum 
sânt ele publicate, nu pot să ne inspire multă în- 
credere, în ceeace privește autenticitatea izvorului 
lor pur popular. Astfel, Ispirescu ni-a dat, ca un 
basm adevărat românesc, pe G/eorghe cel viteaz, 
în care se vorbeşte de „pădurea neagră”, de 
„sabia rămasă dela Novaci” și numită „,Balmut 
ajutătorul meu”. Dar Ispirescu a fost înșelat, în 
buna lui credință, de povestitorul Mihalache Con- 
stantinescu, din mahalaua Delea veche din Bucu- 
rești, care cetise o broșură tipărită pe atunci, o 
traducere din A, Dumas, întitulată Aventurile lui 

Liderik, în care este vorba tocmai de pădurea 
neagră, de balmung, adică de buzdugan şi acest 
Constantinescu a făcut o combinaţie bizară între 
unele elemente, care se găsesc şi în basmele noa- 
stre, şi între reminiscenţile lui din „Aventurile lui 
Liderik”, dându-ni, prin pana lui Ispirescu, un pre- 
tins basm românesc t), care nu poate să fie luat 
în samă în studiile de folklor. 

Fără îndoială, însă, că dintre toate comorile 
populare, cele mai greu de cules, din punct de 
vedere folkloristic, sânt poveștile. 

Un descântec, o cimilitură, se pot culege în- 
tocmai cum ţi se spun, fără a li schimba forma 
lor lapidară. Unui descântec i se poate adăuga 
ori suprima un vers, i se poate schimonosi un 
cuvânt, dar culegătorul nu simte necesitatea, nu-i 
ademenit ca în descântecul pe care-l culege și-l 
redă, chiar cu mici modificări, să introducă o păr- 
ticică din propriul lui ez, ceeace se poate face cu 
înlesnire în cântece, şi cu prisosință în poveşti, 
` Alecsandri apare e/, în poeziile populare ce a 
publicat. 

Poezia populară a lui Alecsandri nu este copia 
în gips a unei statui de marmură, care poate să-ţi 
redea o slabă senzaţie a originalului, ci este massa 
informă și fără valoare, devenită obiect de artă 
sub dalta artistului, 

Alecsandri a făcut multe modificări în poeziile 
lui populare. În fiecare bucată a suprimat ceeace 


1. Artur Gorovei: O chestie de folklor, în Şezătoarea, 
vol. X, p. 11—18. i . - 

credea el de prisos, a adăugat ceeace credea el 
că lipsește, a modificat iceeace jignea simţul lui 
estetic, luând ca model versuri tot din poezia po- 
pulară ; nu ştiu însă dacă se găsește vreun 'vers 
în care să se oglindească simţirea și cugetarea 
personală a lui Alecsandri însuși. 

In poeziile populare culese de el, Alecsandri 
apare ca artist, şi atâta tot. 

Acelaş lucru nu se petrece cu basmele. 

Un basm poate să intereseze pe folklorist din 
două puncte de vedere. 

Fondul basmului ni arată elementele care-l com- 
pun, şi acestea fac obiectul studiilor de folklor. 
Prin urmare, condiția esenţială pentru a putea 
servi ca material de studiu, este ca basmul să fie 
sincer. Cine culege basme dela un mahalagiu din 
Delea veche, care citește „Aventurile lui Liderik”, 
poate să fie.aproape sigur de nesinceritatea lor. 
Şi foarte multe din basmele publicate până acum 
sufăr de acest neajuns: influența ştiutorilor de 
- carte. 

Ne mai poate interesa un basm prin forma în 
care ni-l redă povestitorul, sau — mai exact — 
prin ceeace pune el, din sufletul lui, în basm. 

- In fondul unui basm, adică în elementele lui, 
se oglindește un recut întreg, se arată înrudirea 
lui cu altele ale altor popoare; din studiul ele- 
mentelor determinăm filiaţiunea basmului. 

- In forma unui basm vorbeşte prezentul, Pove- 
stitorul face diferite reflexii personale, pe care'i 
le sugerează elementele basmului; întroduce în el 


www.digibuc.ro 


64 


mici amănunte, acomodându-l cu mediul — cu 
timpul şi cu locul —, și toate acestea variază dela 
individ la individ. 

Aceasta este, fără îndoială o parte importantă 
întrun basm, care ar trebui să atragă serioasa 
atenţie a folkloristului, pentrucă aceasta este partea 
românească a basmului, și din ea aflăm ceeace 
gândeşte şi simte poporul astăzi. 

Mai toate basmele noastre, publicate până acum 
păcătuesc privite din această lature. 

Culegătorul, nu stenografiază ceeace aude, dela 
povestitorul anume ales dintre acei cari nu au pu- 
tut să fie influențați prin cetirea diferitelor cărți 
de poveşti. Culegătorul acesta ascultă o poveste, 
îşi memorează sau își notează elementele, şi dacă 
are bunul simţ să le lase așa cum le-a auzit, le 
combină cu mai multă sau mai puțină măestrie, 
după cum are sau nu talent, se substitue în locul 
povestitorului, prin reflexiile lui proprii, așa încât 
cetind un asemenea basm, aflăm ce simte şi ce 
cugetă culegătorul, şi nu povestitorul basmului. 

Cine ar putea să conteste înalta valoare literară 
a poveştilor lui Creangă? Și cu toate acestea 


Creangă nu a făcut operă de folklorist. 
In multe dintre basmele noastre publicate, ele- 


mentele folklorice se pierd într'un noian de vorbărie, 
care poate să fie artă la Creangă, f/ecărie la cei 
mai mulți, dar la prea puțini e material de folklor 
care să poată servi la studiul științific al fol- 
klorului. 

Mai ușor de cules, din tot materialul de folklor, 
sânt cântecele. De aceea și numărul lor este mare, 
răspândite în multe colecţii. Multe, foarte multe 
dintre cântecele publicate, sânt variante, care se 
deosebesc prea puţin între ele. Adeseori diferența 
constă întrun cuvânt în locul altuia, întrun vers 
suprimat în unele, sau adăugat în altele. Academia 
Română avusese intenția să facă un Corpus al 
cântecelor, intenţie care nu s'a realizat. Sar fi 
ajuns la o clasificare a cântecelor, după teme, 
precum s'a făcut pentru basme, ceeace ar fi fust 
un mare ajutor pentru cercetări. 

Cântecele joacă un rol important în viața tu- 
turor popoarelor, începând cu cele selbatece. Dela 
naştere până la moarte, cântecul face parte inte- 
grantă din viaţa individului. 

Cântecele de leagăn sânt întrebuințate și la tri- 
burile primitive, la selbateci. Jocurile copiilor sânt 
regulate de multe ori prin cântece şi danţuri. La 
nuntă se cântă, în ceasuri de veselie şi de tristeță 
se cântă, diferite munci sânt însoţite de cântece, ' 
şi la sfârșitul vieţii mortul este bocit, prin cântece. 

Sânt cântece speciale unei anumite populații, 
sau unei bresle anumite, cântece cunoscute în lo- 
calități determinate ; dar sânt şi cântece care aparțin 
unui popor întreg, cunoscute dela un cap la celalt 
al unei țări. Lucrul acesta se întâmplă adeseori 
la noi. Sânt însă şi teme ale unor cântece răspân- 
dite în afară de hotarele unei aceleiaşi țări. Se 
citează, astfel cântece cunoscute în toate provin- 
ciile Franţei, sub aspecte uneori diverse, dar având 
la bază aceiaşi temă, și cântece identice în nordul 
Italiei, în Catalonia și chiar în Portugalia. 

La noi, acelaș lucru, Miorița noastră o au și 
alte popoare, şi multe din legendele noastre sânt 
răspândite peste toată lumea. Ar fi de ajuns să 
cităm „Legenda arborilor îmbrățișați“ 1); multe 
cimilituri de ale noastre sânt identice la o sume- 
denie de popoare 2) iar mare parte din descânte- 
cele noastre par să fie traduceri aidoma a unor 
descântece străine 2). 

Sub numele de cântec noi înțelegem o poezie, 
nişte versuri care se recitează, fără să fie cântate ; 
dar, în acelaşi timp cântec este şi o poezie care 
se intonează pe o melodie. In Ardeal, însă, versu- 
rile cântate se numesc cântece, hore, iar versurile 
recitate se numesc descânfece. 

Pentru cele ce se expun în acest paragraf, câr- 
tec însemnează poezia recitată cum și acea cântată. 


1. Artur Gorovei: Legenda arborilor îmbrățişaţi, «Şeză- 
toarea», XIII, 136. 

2, Id., Cimiliturile Românilor, 1898. Ed, Acad. Rom. 

3. Id., Descântecele Românilor, 1931, Ed, Acad. Rom. 

O clasificaţie definitivă a cântecelor noastre încă 
nu s'a făcut. 

B. P. Hâjdău, în prefața scrisă la 1867, pentru 
volumul: „Basme, oraţii, păcălituri, și ghicitori“ 1), 
adunate de I. C. Fundescu, clasifică literatura noa- 
stră populară în trei genuri: poetic, aforistic şi 
narativ. 3 

Genul aforistic ar cuprinde: proverbe, idiotisme, 
ghicitori şi frământări de limbă. 

In genul narativ ar intra: fradițiunea, anecdota, 
basmul. 

Cântecele, în genere tot ce este versificat, alcă- 
tuesc genul poetic, care cuprinde următoarele sub- 
clasificaţii : cântec bătrânesc, doină, colindă, horă, 
vicleem, descântec şi orație. 

Intre doiră și horă, Hâjdău face deosebire: 
„Doina sau elegia, espresiunea amorului și a sufe- 
rinții“, iar „Hora sau ditirambul, cântec de joc 
şi veselie“. 

In 1885 apare o mare colecție de „Poesii popu- 
lare române“, culegerea lui G. Dem. Teodorescu. 

In „Precuvântare“ autorul susține că poeziile 
noastre populare dau loc numai la două sisteme 
de clasificare: după anotimp şi după vârsta celor 
ce le cântă, şi dă precăderea noimei a doua, clasi- 
ficarea lor după etatea persoanelor care execută 
datina, care rostesc sau cântă versurile, ținând samă, 
în înșiruire, și de succesiunea lor cronologică. In 


1 Volumul sa tipărit la 1867 întro primă ediție, de 
autor însuși, și alte două ediţii au apărut în editura Socec. 

acest chip clasificaţia lui G. Dem. Teodorescu, 
este aceasta: 

|. Aparţin copilăriei, juneţii şi adolescenţii cele 
următoare şi anume : 

1. Moş Ajunul (în noaptea de 23 decembrie); 

2. Colindele (în noaptea de 23, 24 şi 31 de- 
cembrie) ; 

3. Steaua și Vicleimul (dela 25 decembrie la 8 
ianuarie) ; . 

4. Vasilca (în ziua şi noaptea de 31 dec, şi 1 
ianuarie); 

5. Pluguşorul (în noaptea de 31 dec. şi la 1 
ianuarie) ; 

6. Sorcova (numai în dimineaţa zilei de 1 
ianuarie) : 

7. Oraţiile de nuntă (dela 8 ianuarie inclusiv 
înainte) ; 

8. Rugăciunile (totdeauna), Cântecele şi jocurile 
de copii (primăvara) ; 

9. Lăzărelul (în sâmbăta lui Lazăr sau a Flo- 
riilor) ; 

10. Paparudele şi Caloianul (vara în timp de 
secetă ); 

11. Ghicitorile, întrebările și problemele nume- 
rice, şi i 

12. Glume (toamna şi iarna la aşa numitele 
„şezători“); 

13. Cântecele de lume (totdeauna, dar mai cu 
samă toamna). 

Aparțin maturităţi şi bătrâneţii cele următoare 
şi anume: 


www.digibuc.ro 


„69 


14. Descântecele (totdeauna) şi prognosticele 
(toamna) ; 

15. Versurile din basme (toamna și iarna la 
„şezători“) ; 

16. Cântecele vechi (totdeauna și în special la 
nunți), 

Această clasificare nu poate să fie susținută, 

O altă mare colecție — dar cu mai puţină va- 
loare —este aceea intitulată „Materialuri folklo- 
ristice“, culese şi publicate sub auspiciile Mi- 
nisterul Cultelor şi Invățământului public, prin 
îngrijirea lui Gr. G. Tocilescu. 

Volumul II: „Din literatura poporană a Aro- 
mânilor“, o valoruasă lucrare a D-lui Pericle Papa- 
hagi (volum de 1072 pagini), are pe copertă indi- 
carea că-i publicat tot sub îngrijirea lui Tocilescu, 
care însă nu a contribuit cu nimic la desăvârșirea 
lucrărei. 

In acest volum I, în rubrica unui „Chestionar 
folkloristic“ se indică materialul care trebue a- 
dunat, și sub titlul „Versuri“ se înşiră: Doine, 
Cântece bătrâneşti, Cântece cătănești, Cântece 
haiduceşti, Balade, Hore, Strigături, Chiuituri, 
Colinde, Cântece de stea, Bocete, Cimililuri, 
Deceuri, Descântece, Farmece, Vrăji, Rugăciuni. 

Clasificarea aceasta, cu multe confuzii, nu are 
niciun temeiu. 

Alţi culegători de cântece își fac niște împărțiri 
după materialul ce au adunat, fără a încerca vreo 
clasificare generală, care este de găsit de acuma 
înainte. 

DATINE ȘI CREDINȚI 


Indrumări despre modul de a culege datinele și 
credințele poporului, ar fi greu de dat. Imprejurări 
felurite determină acest mod, iar chestiunea: „ce 
sânt datinele și credințele“, poate să o rezolve 
orişicare cercetător de folklor, conducându-se de 
clasificările indicate în această lucrare, 

Folklorul nostru este bine reprezentat, în această 
materie ; lucrări serioase s'au înfăptuit sub aus- 
piciile Academiei Române. 

Viaţa întreagă a poporului nostru este cercetată 
în amănunțime. Dela naştere pănă la moarte, știm 
ce se petrece în satele noastre, din anumite 
localităţi, trecând prin toate fazele vieţii : pruncia, 
copilăria , adolescenţa şi viața de bărbat, în toate 
manifestările ei. Gospodăria, cu toate ramificațiile 
ei, este cercetată; medicina de asemenea. Intr'un 
cuvânt, literatura folklorului nostru este bogată, 
şi pe baza materialului publicat sar putea încerca 
o lucrare de sinteză, în genul aceleia făcută, pentru 
Franţa, de Sébillot. 

ARTA POPULARĂ 


Prin arta populară trebuie să înţelegem şi ceea 
ce, în vorbirea curentă, s'ar putea exprima prin 
meserie. 

D-l profesor Alex. Tzigara-Samurcaş propune 
şi susține a se întrebuința expresiunea „artă ţără- 
nească“, în loc de artă populară. 

A construi o casă, în lumea oraşelor, nu în- 
semnează că proprietarul, pentru care se construieşte, 
face el artă, după cum nu fac artă toţi meseriașii 
şi lucrătorii întrebuințaţi la construirea acelei case. 
Acelaș lucru se poate spune despre îmbrăcămintea, 
podoabele și uneltele de gospodărie ale orăşenilor. 
Cele mai frumoase costume naţionale, cu care se 
împodobesc orăşencele, la diferite ocazii, nu re- 
prezintă arta lor. 

Cu totul altfel trebuie să judecăm când vine 
vorba despre săteanul care, el singur îşi lucrează 
îmbrăcămintea și uneltele lui de gospodărie, fără 
a fi de meserie nici constructor de case, nici ţesător 
sau scluptor în lemn. 

Arta populară mai consistă în olărie, în meșteșugul 
de a văpsi lâna, pentru care știu să-și prepare 

culorile din plante, în meşteşugul de a împistri, 
a zugrăvi ouăle de Paşti, în meșteșugul de a-și 
face mobilierul casei etc. 

Tot artă populară este muzica și danţul, întrun 
cuvânt ceeace are intimă legătură cu simţul artistic, 
care se manifestă în diferite moduri. 

In domeniul folkloiului nostru, arta populară a 
fost puţin explorată. De altfel lucrul acesta se 
petrece şi în alte ţări, și se explică lesne, ştiind 
că o anchetă asupra artei populare cere oarecare 
pregătire, oarecare muncă mai multă decât trebuie 
pentru a culege un cântec, a însemna o credință 
sau a descrie un obiceiu. 

Ca să culegi melodii, trebuie să cunoşti muzica, 
chiar dacă, pentru partea mecanică, te servești de 
aparate care înregistrează. Pentru danţuri e şi mai 
greu; prin cuvinte este aproape cu neputinţă să 
redai mișcările, ritmul unui danț, ceeace, în vre- 
murile de astăzi, se obține cu mult succes prin 
ajutorul filmului. 

In privința muzicei populare sa pornit la noi o 
acţiune serioasă și rodnică. Socieatea compozitorilor 
români din București, a adunat și adună mereu 
cântece din toate părțile ţării, înregistrate cu apa- 
rate perfecționate, pe suluri care se păstrează în 
Arhiva de folklor a Socetăţii. Societatea editează 
şi o serie de publicaţii, în care melodiile sânt 
aranjate pe note muzicale, așa ca să fie la îndămâna 
tuturor, 

Manifestările celelalte ale artei populare se pot 
reprezenta prin desenuri, fotografii sau film, şi 

“mijlocul cel mai priincions este adunarea obiectelor 
în muzee, precum sânt muzeele etnografice din 
București și Cluj, ori Muzeul Folticenilor, în care 
se găsesc lucruri interesante. Muzeele acestea sânt 
începuturi, în care sânt de adunat încă multe o- 
biecte, ca să dea o palidă imagine a unei reali- 
tăți care merită mai multă atenţiune decât i se dă, 

Importanţa Artei populare a fost recunoscută, 
în unanimitate, de reprezentanţii națiunelor grupate 
întrun „Institut internaţional de cooperaţie inte- 
lectuală“, cu sediul la Paris, care, în 1928, a orga- 
nizat primul Congres internațional de Artă popu- 
lară, ţinut la Praga, în luna octombrie, Lucrările 
acestui Congres formează două mari și frumoase 
volume, intitulate, Art populaire“ (Editions Duch- 
artre, Paris, 15, rue Ernest Cresson). 

La acest Congres a fost reprezentantă și Ro- 
mânia, şi comunicațiile făcute de delegaţii noştri 
sânt tipărte în aceste volume. 

Primul volum cuprinde: 

„Pictura pe sticlă la Românii din Transilvania“ 
de Ion Mușlea (p. 113); 

„Ornamentaţia ouălor de Paşti la Români“, il 
Artur Gorovei (p. 116); 

„Arta țărănească în România“, de Al. Tzigara: 
Samurcaş (p. 122). 

Volumul II cuprinde: 

„Istoria şi starea actuală a cercetărilor asupra 
muzicei populare româneşti“, de Fiven Brediceanu 


(p. 133); 

„Hora, Maquam și cântecul popular al Orientului 
european“, de Emil Riegler-Dinu (p. 140). 

Planșe, reprezentând obiecte de artă populară 
românească, împodobesc aceste două volume. 

In vol, I sânt următoarele planșe: 

PI, 72, „Interior țărănesc din Transilvania“ (Co- 
municarea d-lui Al, Tzigara-Samurcaș) ; 

PI. 73 „Poartă de casă țărănească“ și „Cruce 
de mormânt din Transilvania“ ; 

Pl. 74, „Ceramică“, 

Pl. 75. „Cruci de lemn“, 

PI. 76. „Ouă de Paști“ (Comunicarea d-lui Artur 
Gorovei) ; 

Pl. 77 şi 78. „Icoane pe sticlă“ (Comunicarea 
d-lui I. Mușlea). 

In vol. H sânt: 

PI. 53. „Țărancă din Bran“ și „Țărancă din 
ținutul Sibiului“, 

Pl. 54. „Nuntă țărănească în Valea Sebeșului“ 
și „Vărancă gin poiana Sibiului“ ; 

PI. 55, „Scoarţă din Basarabia“ (Colecţia H. Fo- 
cillon) ; 

Pi, 56. „Scoarță din Oltenia“. (Colecţia C. 
Oprescu). 

Lucrări cu privire la artă românească: ţesături, 
sculpturi în lemn, icoane pe sticlă, ouă încondeiate, 
muzică, danţuri, etc., sânt bine reprezentante în 
folklorul nostru, și trebuiesc cercetate cu atențiunea 
cuvenită, putând servi citiar ca modele pentru alte 
lucrări similare, 

